په‌روه‌رده ده‌بێت داكۆكیكاری پاشه‌ڕۆژی مرۆڤ بێت PUKmedia یەکێتیی نیشتمانیی کوردستان\nپه‌روه‌رده ده‌بێت داكۆكیكاری پاشه‌ڕۆژی مرۆڤ بێت\nپەروەردە 11:49 AM - 2021-12-05\nپه‌روه‌رده ده‌بێت په‌روه‌رده‌یه‌كی داكۆكیكار بێت و بۆ پاشه‌ڕۆژی مرۆڤ، ئامانجدار بێت له‌پێناو خودی مرۆڤ، واتا تاكێكی شۆڕشگێڕو به توانا ئاڕاسته‌ی كۆمه‌ڵگه بكات، كۆمه‌ڵگه و مرۆڤ به‌یه‌كه‌وه ببه‌ستێته‌وه، چونكه هیچیان به‌بێ بوونی یه‌كتر ناتوانن هه‌نگاو بۆ پێشكه‌وتن بنێن.\nبۆ ئه‌م مه‌به‌سته PUKmedia گفتوگۆی كرد له‌گه‌ڵ هۆمه‌ر قادر قه‌ره‌داغی، شاره‌زاو نوسه‌ری بواری په‌روه‌رده، له وه‌ڵامی پرسیاره‌كاندا گوتی\nپ/ په‌روه‌رده‌ی خێزان و فێرگه په‌روه‌رده‌یه‌كی داگیركار و چه‌وسێنه‌ره یان ڕادیكاڵه؟\nو/ئه‌و پرسیاره په‌یوه‌ندی هه‌یه به‌وه‌ی كام به‌هابنه‌ماییانه له ناو په‌یوه‌ندییه كۆمه‌ڵایه‌تییه‌كانی ناو كۆمه‌ڵگه‌دایه.\nبۆ نمونه ئه‌گه‌ر به‌هاكان به‌های به‌رزی مرۆڤدۆستی و دیموكراتی بێت ئه‌وه په‌روه‌رده‌ی خێزان و فێرگه په‌روه‌رده‌یه‌كی مرۆڤدۆستی پێشكه‌وتووه. له وڵاتێكی وه‌ك سویددا كه سیستمی فێركاریه‌كه‌ی سیستمێكی دیموكراتی و مرڤدۆسته، ئه‌وه وایكردووه كه په‌روه‌رده‌كه‌شی رادیكال و پێشكه‌وتووه.\nئه‌گه‌ر یه‌كسانی و وبه‌رابه‌ری مرۆڤه‌كان، بۆ نمونه كچ و كوڕ له‌ناو كۆمه‌ڵگه‌دا بونی نه‌بێت ئه‌وه په‌روه‌رده‌ی خێزان و فێرگه په‌روه‌رده‌یه‌كی سه‌ركوتكه‌ر و چه‌وسێنه‌ره‌وانه ده‌بێت بۆ نمونه له رۆژهه‌ڵاتی ناوه‌ڕاستدا په‌روه‌رده په‌روه‌رده‌یه‌كی چه‌وسێنه‌ره و مرۆڤی گوێڕایه‌ڵ و خه‌مبار دروستده‌كات.\nپ/ پاوڵۆ فرێری پێی وایه پڕۆسه‌ی په‌روه‌رده و فێركردن یان سته‌مكاری یاخود ئازادی به‌رهه‌م ده‌هێنێت، ئایا پڕۆسه‌ی په‌ره‌رده و فێركردن بێلایه‌نه؟\nو/پرۆسه‌ی فێركاری هه‌رگیز ناتوانێت بێلایه‌ن بێت، هه‌موو كات ره‌نگدانه‌وه‌ی په‌یوه‌ندییه كۆمه‌ڵایه‌تیه‌كانی ناو كۆمه‌ڵگه‌یه. وه‌ك له وه‌ڵامی پرسیاری پێشودا نوسیم، هه‌موو په‌روه‌رده‌یه‌ك په‌یوه‌ندی به به‌هاكانی ناو كۆمه‌ڵگه‌وه هه‌یه.\nپاولۆ فرێری راست ده‌كات، بێلایه‌نی له پرۆسه‌كه‌دا نیه. له سوید پرۆسه‌ی په‌روه‌رده وخوێندن مرۆڤی بیركه‌ره‌وه‌ی ره‌خنه‌گر دروست ده‌كات كه باوه‌ڕی به یه‌كسانی ژن و پیاو هه‌یه، كه متمانه‌ی به سیستمی سیاسی وڵاته‌كه هه‌یه كه سیستمێكی دیموكراتی مرۆدۆسته.\nله رۆژهه‌ڵاتی ناوه‌ڕاست زۆربه‌ی سیستمه‌كانی به‌ڕێوه‌بردن سه‌ركوتكه‌رن، خوێندكاری بیمتمانه و گوێگر دروست ده‌كه‌ن كه گوێڕایه‌ڵی سه‌ره‌وه‌ی خۆی بێت.\nپ/ئایا په‌روه‌رده كۆمه‌ڵگه ده‌گۆڕێت یان گۆڕانكاری له په‌روه‌رده‌دا ده‌كرێت له پێناو كۆمه‌ڵگه؟\nو/ ئه‌وه دوو پرۆسه‌یه كه له‌یه‌ك جیاناكرێنه‌وه. بێگومان په‌روه‌رده كۆمه‌ڵگه ده‌گۆڕێت و به‌ره‌و پێشه‌وه‌ی ده‌بات به‌ڵام له هه‌مان كاتدا په‌روه‌رده له‌ناو په‌یوه‌ندییه كۆمه‌ڵایه‌تیه‌كانه‌وه هاتووه و كۆمه‌ڵگه كاریگه‌ری قوڵی هه‌یه له‌سه‌ر پێشكه‌وتنی پرۆسه‌ی فێركاری.\nریفۆرمكردن له سیستمی فێركاریدا زۆر گرنگه، ناكرێت هه‌مان سیستمی كۆن به‌كاربهێنرێت له‌كاتێكدا كه كۆمه‌ڵگه به‌ره‌و پێشه‌وه ده‌چیت. ئه‌بێ سیستمی فێركاری مرۆڤی گه‌شبین و باوه‌ڕ به‌خۆ دروستبكات نه‌ك خه‌مبار و بێهیوا به پاشه‌ڕۆژ.\nPUKmedia ئا / چنار عه‌زیز\nلەخەلەكان ئاستەنگی هاتوچۆ دروست دەبێت\n11:48 PM - 2022-01-17\nسلێمانی.. ژمارەیەك كەس بەڕووداوی هاتووچۆ گیانیانلەدەستدەدەن\n10:53 PM - 2022-01-17\nمەكتەبی سیاسی: كاكەییەكان پێشەنگ بوون لەقوربانیدان و خزمەتكردندا\n10:04 PM - 2022-01-17\nتەرمی دوو ژن لە روباردا دەدۆزرێنەوە\nجیهان 12:12 PM - 2022-01-17\nقوباد تاڵەبانی: هاوڕێ كامەران تێكۆشەرێكی قاڵبووەوەی سیاسەت بوو\nپرسەنامە 11:59 AM - 2022-01-17\nپرسەنامەی مەكتەبی رێكخستن بۆ كۆچی دوایی هاورێ كامەران\nپرسەنامە 11:36 AM - 2022-01-17\nپاسێكی خوێندكاران وەردەگەڕێت\nکوردستان 11:18 AM - 2022-01-17\nیاری نێوان قه‌ڵادزێ و بازیان ڕاگیرا\nکوردستان 11:01 AM - 2022-01-17\nپێشبینی دروستبوونی شەختە دەكرێت\nکوردستان 10:58 AM - 2022-01-17\nئاگادارییه‌ك له په‌روه‌رده‌ی سلێمانییه‌وه\nکوردستان 10:27 AM - 2022-01-17\nلە هەڵەبجە پشوو ڕاگەیەنرا و ڕێگەی چەند قەزا و شارۆچكەیەك دادەخرێن\nکوردستان 09:30 AM - 2022-01-17


کەرکووک... ١٠ چەکداری داعش کوژران\n2021-01-28 [11:46 AM]\nله راگه‌یه‌نراوێكدا شانەی راگەیاندنی ئەمنیی عێراق ئاشكرای كرد، لە کەرکووک به‌هۆی هێرشێكی ئاسمانی ١٠ چەکداری داعش کوژران وتیشی، له نێوكوژراوه‌كان سێ بەرپرسی باڵای ئەو گرووپەی تێدا بووە.\nشانەی راگەیاندنی ئەمنی عێراق لە راگەیاندراوێکدا ئاشکرایکرد، "دەزگای هەواڵگری نیشتمانیی عێراق بە هاوکاریی فەرماندەیی ئۆپەراسیۆنە هاوبەشەکان زانیاریی وردیان ئاڕاستەی هێزی ئاسمانی هاوپەیمانیی نێودەوڵەتی کردووە بۆ ئەنجامدانی هێرشێکی ئاسمانی لە ناوچەی تاموری سەر بە پارێزگای کەرکوک و لە ئەنجامدا ١٠ چەکداری داعش کوژراون."\nئەوەش خراوەتەڕوو، "لە نێو ئەو کوژراوانەدا سێ بەرپرسی باڵای ئەو گرووپە بوونى هەبووە، کە بریتیبوون لە بەرپرسی پزیشکی و تیمارکردن، پەرپرسێکی توانای ئەندازیاری و بەرپرسی ئەلکترۆنی و پەیوەندییەکانی رێکخراوەکە."\nلە مانگی شوباتی 2020 ئۆپەراسیۆنی دژی چەکدارانی داعش و بۆ راوەدونانی ئەو چەکدارانە و نەهێشتنی شانەکانیان لە کەرکوک و چەند ناوچەیەکی دیکەی عێراقدا دەستپێکردووە و لەو کاتەوە تاوەکە ئێستا بە سەدان چەکداری ئەو گروپە کوژراون و چەندین چەکداریشیان لێدەستگیرکراون.


ئه‌ندامێكی مەكتەبی سیاسی یەكێتی بانگه‌شه‌ی دوو ئیداره‌ی ده‌كات\n5/1/2019 - 19:17\nنموونه‌ی دوو ئیداره‌یی ناوی ئیمارات دێنێت\nئەندامێكی مەكتەبی سیاسی یەكێتیی نیشتمانی كوردستان ڕایدەگەیەنێت، بەرژەوەندی گەل بكەوێتە مەترسیەوە لاریمان لە گەڕانەوە بۆ دوو ئیدارەیی نابێت، دەشڵێت: ڕاستە پارتی لەولا زۆرینەیان هێناوە، ئێمەش لێرە زۆرینەمان هێناوە.\nمەحمود سەنگاوی، ئەندامی مەكتەبی سیاسی یەكێتیی نیشتمانیی كوردستان لە چوارچێوەی ڕێزلێنان لە تیپی وەرزشی هەڵەبجە، ئەمڕۆ شەممە، 5ی كانوونی دووەمی 2019 وتارێكی پێشكەشكرد و ڕایگەیاند، لەگەڵ ئەوەی یەكێتی دژی دوو ئیدارەییە لە هەرێمی كوردستان، بەڵام ئەگەر بەرژەوەندییەكانی گەل بكەوێتە مەترسییەوە، هیچ لاریمان لەوە نییە.\nله كاتێكدا ده‌ڵێت: ئێمه له‌گه‌ڵ دوو ئیداریی نین، به‌ڵام هه‌ر له هه‌مان كاتدا ده‌ڵێت: ئه‌گه‌ر قازانج گه‌ل بكه‌وێته مه‌ترسیه‌وه ئێمه لاریمان نییه، نموونه‌ی دوو ئیداره‌یی له زۆر وڵات و هه‌رێم له جیهاندا په‌یڕه‌و ده‌كرێت، ئیمارات.\nله درێژه‌ی وتاره‌كه‌یدا مه‌حموود سه‌نگاوی باسی خۆی ده‌كات كه من شه‌ڕم كردووه له جه‌لاولا .


ئه‌ندامێكی ئه‌نجومه‌نی كۆمسیاران: كۆمسیۆن داواكاری شه‌ش لایه‌نه‌كه‌ی ره‌تكردۆته‌وه - Kirkuknow\nئه‌ندامێكی ئه‌نجومه‌نی كۆمسیاران: كۆمسیۆن داواكاری شه‌ش لایه‌نه‌كه‌ی ره‌تكردۆته‌وه\nسه‌عید كاكه‌یی، ئه‌ندامی ئه‌نجومه‌نی كۆمسیاران له كۆمسیۆنی هه‌ڵبژاردنه‌كان فۆتۆ: په‌یجی ناوبراو له‌فه‌یسبوك\nسه‌عید كاكه‌یی، ئه‌ندامی ئه‌نجومه‌نی كۆمسیاران له كۆمسیۆنی هه‌ڵبژاردنه‌كان ئاشكرایكرد داواكاری شه‌ش لایه‌نی سیاسی هه‌رێمی كوردستان ره‌تكراوه‌ته‌وه بۆ هه‌ژماركردنه‌وه‌ی ده‌نگه‌كان به ده‌ست، داوایكرد بۆ نه‌هێشتنی گومان له‌سه‌ر ئه‌نجامه‌كان كۆمسیۆن به ده‌م سكاڵاكانه‌وه بچێت.\nئه‌مڕۆ چوارشه‌ممه 16-5 له كۆنگره‌یه‌كی رۆژنامه‌وانیدا له به‌غدا، كاكه‌یی دوایین زانیاری ده‌رباره‌ی سكاڵا و تانه‌ی لایه‌نه سیاسییه‌كان خسته‌ڕوو له‌سه‌ر ئه‌نجامه‌كانی هه‌ڵبژاردنی په‌رله‌مانی عیراق، به تایبه‌ت له هه‌رێمی كوردستان و ناوچه‌كانی جێناكۆك.\nئه‌و ئه‌ندامه‌ی ئه‌نجومه‌نی كۆمسیاران رونیكرده‌وه له 13ی ئایار شه‌ش لایه‌نی سیاسی له هه‌رێم سكاڵایان تۆماركردووه بۆ هه‌ژماركردنه‌وه‌ی سه‌دا 25ی ده‌نگه‌كان به‌ده‌ست، به‌ڵام كۆمسیۆن داواكه‌ی ره‌تكردۆته‌وه، سكاڵایه‌كی دیكه‌ش له به‌غدا هه‌بووه بۆ هه‌ژماركردنه‌وه‌ی سه‌دا 5ی ده‌نگه‌كان به‌ڵام به هه‌مانشێوه ره‌تكراوه‌ته‌وه.\nسه‌عید كاكه‌یی پێیوایه ره‌تكردنه‌وه‌ی ئه‌و داواكارییانه پێچه‌وانه‌ی یاسای كۆمسیۆنه و داوایكرد، به‌شێك له ده‌نگه‌كان به ده‌ست هه‌ژماربكرێنه‌وه تا گومان له‌سه‌ر پرۆسه‌كه نه‌مێنێت، ئه‌گه‌ر ده‌ستكاری ده‌نگه‌كان كرابوو ئه‌وكات رێكاری تر بگیرێته‌به‌ر.\nدیاله، 12-5-2018، كۆتاییهاتنی ده‌نگدانی گشتی بۆ هه‌ڵبژاردنی په‌رله‌مانی عیراق له خانه‌قین فۆتۆ: هاوڕێ ئازاد\nپرۆسه‌ی جیاكردنه‌وه و هه‌ژماری ده‌نگه‌كانی هه‌ڵبژاردنی په‌رله‌مان له‌رێی ئامێری ئه‌لیكترۆنیه‌وه بوو، ئه‌وه‌ش جێی ناڕه‌زایی به‌شێك له لایه‌نه‌كانه و پێیانوایه ده‌ستكاری كراوه، بۆیه داواده‌كه‌ن به ده‌ست هه‌ژماربكرێنه‌وه.\nهه‌روه‌ها باسی له‌وه‌كرد هیچ چاودێر و نوێنه‌رێكی لایه‌نه سیاسییه‌كان په‌راوی ئه‌نجام و ده‌نگه‌كانی هه‌ڵبژاردنه‌كه‌یان پێنه‌دراوه، له كاتێكدا به‌پێی یاسا پێویست بوو به‌ر له بڵاوكردنه‌وه‌ی ئه‌نجامی به‌رایی ده‌نگدانی ئه‌لیكترۆنی به چاودێر و نوێنه‌ره‌كان بدرایه.\nبزوتنه‌وه‌ی گۆڕان، هاوپه‌یمانی دیموكراسی و دادپه‌روه‌ری، كۆمه‌ڵی ئیسلامی، یه‌كگرتوی ئیسلامی، حزبی شیوعی و بزوتنه‌وه‌ی ئیسلامی داواده‌كه‌ن له هه‌رێمی كوردستان و كه‌ركوك و ناوچه‌كانی جێناكۆك پرۆسه‌ی ده‌نگدان دوباره‌بكرێته‌وه، چونكه پێیانوایه ده‌ستكاری ژماره و رێژه‌ی ده‌نگه‌كانیان كراوه.\nكۆنگره‌ی رۆژنامه‌وانیه‌كه‌ی سه‌عید كاكه‌یی له كاتێكدابوو، ئه‌نجومه‌نی كۆمسیاران له به‌یاننامه‌یه‌كدا ئه‌مڕۆ چوارشه‌ممه بڵاویكرده‌وه كه ناوبراو و خێزانه‌كه‌ی روبه‌روی هه‌ره‌شه‌ی كوشتن بونه‌ته‌وه، لایه‌نێكی “زه‌ره‌رمه‌ندی ئه‌نجامه‌كانی هه‌ڵبژاردن” هه‌وڵیداوه ناچاری بكات به ده‌ستله‌كاركێشانه‌وه.\nبه‌ڵام كاكه‌یی له كۆنگره رۆژنامه‌وانییه‌كه‌دا باسی ئه‌و به‌یاننامه‌یه و هه‌ره‌شه‌لێكردنی نه‌كرد، هه‌رچه‌نده به‌شێك له میدیاكان له زاری ناوبراوه‌وه بڵاویانكرده‌وه كه هه‌ره‌شه له‌سه‌ر ژیانی نیه و به‌یاننامه‌كه‌ی به پروپاگه‌نده ناوبردووه.


دوای ئەو گۆڕانکارییانەی لەم چەند دەیە-یەیی دوایی بەسەر کەش و هەوادا هاتووە، بووەتە هۆی بەرزبوونەوەی پلەی گەرما لەسەر گۆی زەوی، ئەمەش وایکردوە تەنانەت جەمسەری باکور کە دەکەوێتە باکوری گۆی زەوی و ئۆقیانووسی بەستووی باکور لە خۆ دەگرێت، دەستبکات بە تواندنەوە لە هەندێ کاتی هاویندا.\nکاریگەری گۆڕانکارییەکانی کەش وهەوا لەسەر سیاسەتی نێودەوڵەتی و جیوپۆلەتیک؛ جەمسەری باکور، ئابوری بەفر و سەهۆڵبەندان.\nوا چاوەڕوان دەکرێت، ئەگەر کەش و هەوا بەم شێوەیە بەردەوام بێت، ئەوا لە ئایندەیەکی نزیک ئۆقیانووسی بەستووی باکور، بە درێژایی چەن مانگێکی هاوین و لەوانەیە زیاتریش گونجاو بێت بۆ هاتووچۆی کەشتی بازرگانی و دەرهێنانی سامانی سروشتی. ئەمە گرنگییەکی گەورەی هەیە بۆ هاوکێشە جیۆ-پۆلەتیکیەکانی جیهان، بە تایبەت بۆ دەوڵەتانی وەک چین و ڕووسیا وئەمریکا.\nگرنگییەکەی بۆ چین؛ بایەخی چین بۆ جەمسەری باکور دەگەڕێتەوە بۆ ساڵانی هەشتاکانی سەدەی ڕابرردوو، بەڵام ئەو بایەخە زیاتر لە چوارچێوەی زانستی و توێژینەوە بوو، لە سەدەی (21) و بەتایبەت دوای ساڵی (2010) بایەخی چین بۆ ئەو ناوچەیە زۆر زیاتر بوو، بودجەی زەبەلاحی تەرخانکردووە بۆ ئەو ناوچەیە. بە پێی هەندێ توێژینەوەی چینی، وا چاوەڕوان دەکرێت لە ساڵی (2030) جەمسەری باکور لە زۆربەی کاتەکانی هاوین گونجاو بێت بۆ هاتووچۆ و دەریاوانی، بۆ ئەمە؛ چەندین ڕێكکەوتنامە و لێك تێگەیشتنی ئەنجامداوە لەگەڵ ڕووسیا، ئێسلەندا و گرین لاند، تا ڕازییان بکات بەوەی لە جەمسەری باکور، چین بتوانێت بە ئاسانی وەربەرهێنان بکات و لە ئایندەدا بیکاتە ڕێگەیەکی سەرەکی خۆی بۆ هاتوچۆی کەشتیەکانی.\nبۆچی جەمسەری باکور گرنگە بۆ چین؟\n１- تا ئێستا هەژموون و هێزی سەرەکی چین پشتی بەستووە بە ئابوری (پشەسازی و بازرگانی) ئەمەش پێویستی بە کەرەستەی خاوە (وزە، نەوت و، گازی سروشتی) بۆ دروستکردنی شمەک. هەروەها پێویستی بە بازاڕە بۆ فڕۆشتی شمەکەکانی، هەردوو پرۆسەکە؛ پێویستی بە ڕێگا و ئامڕازی گواستنەوە هه‌یە، ئامڕازی سەرەکی گواستنەوەی چین، تا ئێستا بریتییە لە دەریاکان، واتە کەشتی. "چین" زۆربەی ئەو وزە-یەیی کە پێویستیەتی لە ڕۆژهەڵاتی ناوەڕاست و ئەفریقاوە بەدەستی دەهێنیت، ئەوەش زیاتر بە کەشتی پێیدەگات، بە تێپەڕبوون بە زەریایی هیندی پاشان ئارام. بۆ هەناردەکردنی شمەکی چینی بۆ جیهان، دیسانەوە بە شێوەیەکی سەرەکی دەبێت پشت بە زەریایی هیندی ببەستێت، واتە هەناردە و هاوردەی چینی بە شێوەیەکی سەرەکی پشت بەم ڕێگانە دەبەستێت؛ دەریایی چین، گەروو، ڕێڕەوی ئاوی مەلەکە، هورمز، باب المندب سوێس، رأس الرجا‌و الصالح، هەموو ئەو ڕێگایانەش یا کێشەی تیایە یا دەکەوێتە ژێر هەژموونی ئەمریکا و هاوپەیمانییەکانی ئەمریکا. "چین" ئەو ڕێگایانە بەکاردەهێنێت بۆ گەیشتن بە ڕۆژهەڵاتی ناوەڕاست؛ هیندستان، ئەفریقا، ئەوروپا و ئەمریکا. بە گشتی بەم ڕێگه یانه دەڵێن؛ ڕێگاکانی باشور. ئەگەر "چین" بتوانێت ڕێگه‌ی جەمسەری باکور بەکاربهێنێت، ئەوا دەتوانێت بە شێوەیەکی گەورە کەمتر پشت بەو ڕێگه‌یانە ببەستێت کە پێشتر ئاماژەی پێدرا زیاتر لەژێر چاودێری و هەژموونی ئەمریکان. ئۆقیانووسی بەستووی باکور، هەردوو ئۆقیانووسی ئارام و ئەتڵەسی دەگەیەنێت بە یەکتر، بە بێ تێپەڕبوون بە ئۆقیانووسی هیندی، ئەمریکا کۆنتڕۆڵی کردوە.\n２- بە پێی هەندێ پێشبینی لەوانەیە (%30) ی گازی سروشتی نەدۆزرابێته‌وه و (%10) ی نەوتی نەدۆزراوە لە جیهاندا بکەوێتە ئەو ناوچەیە، ئەو کات "چین" سەرچاوەیەکی تری دەست دەکەوێت بۆ کڕینی وزە لە دەرەوەی دەسەڵاتی ئەمریکا وهاوپەیمانەکانی.\n３- بەکارهێنانی ڕێگای جەمسەری باکور، لە (%40) کات دەگەڕێنێتەوە بۆ كەشتییەکانی "چین" بۆ ئەوروپا، لەوێشەوە بۆ چین، ئەمەش وا دەکات شمەکی چینی هەرزانتر بێت، ئەو کات کڕیاری زیاتر لە ئەوروپا بۆ شمەکی چینی درووست دەبێت. جگە لەوەی ئەگەر چین لە جەمسەری باکورەوە وزە بهێنێت، ئەوا؛ نرخی وزەکەش هەرزانتر دەبێت لەبەر کەمی کاتی گواستنەوە، کۆی ئەوەش دەکاتە کەمی نرخی شمەکی چینی و زیاد بوونی قازانج و زیاد بوونی توانای ڕکابەرێتی.\n４- ناوچەی جەمسەری باکور زیاتر لەژێر هەژموونی ڕووسیایە، چین و، ڕووسیا، ئەگەر بۆ ماوەیەکی کاتی و تەنها لەبەر دوژمنێکی هاوبەشیش بێت، ئەوا هاوپەیمانن. واتە؛ چین ئیتر دەتوانێت ڕێگه‌یەک بەکاربهێنێت، کورتتر و، هەرزانتر و، باشتر، ڕێگه‌کەش هەژموونی ڕووسی زیاتر لەسەرە بە به‌راورد بە ئەمریکا.\n"چین" چەند ساڵێکە چەمکی ئابوری بەفر بەکاردەهێنێت، بۆ مەبەستی چۆنییەتی بەکارهێنانی جە مسەری باکور بۆ سوودی خۆی. ئابووری بەفر، پلانێکی نوێی چینە، بۆ بەهێزکردنی ئابووری وهەژموونی خۆی لە جیهاندا، هەر وەها بۆ دوورکردنەوەی ئەو ئابووریە لە چاو و دەسەڵاتی ئەمریکا. لە ساڵی ٢٠١٣ چین ڕیگای ئاوریشمی جەمسەری باکوری ڕاگەیاند وخۆشی کرد بە ئەندامێکی چاودێر لە ئەنجوومەنی ئەو دەوڵەتانەی کە دەڕواننە سەر جەمسەری باکور، لە ئیستا خۆی بە دەوڵەتێکی نیمچە درواسێ لەگەڵ جەمسەری باکور دەناسێنێت، لە کاتێکدا چین هیچ سنوورێکی نییە بڕوانێتە سەر جەمسەری باکور، بەڵام جیوپۆلەتیک سنوری یاسایی وواقعی دەوڵەت تێدەپەڕێنێت.\nگرنگی جەمسەری باکور بۆ ڕووسیا\nجەمسەری باکور و بەستەڵەک بەشێکە لە شوناس و مێژووی ڕووسەکان، ڕووسیا زۆرترین هێز و هەژموونی هەیە بەسەر ئەو ناوچەیەدا، هەروەها ڕووسیا پلانی هەیە سامانی سروشتی ئەو ناوچەیە بکاتە ئامرازێک بۆ هێشتنەوەی دەسەڵاتی خۆی بەسەر وزەی جیهانی، بە تایبەت گازی سروشتی. یەکێ لە کێشە گەورەکانی ڕووسیا بە درێژایی مێژوو ئەوە بووە؛ ڕێگه‌یەکی ڕاستەوخۆی نەبووە بۆ گەیشتن بە ئاوە گەرمەکان، بۆ ئەوەی بگاتە دەریای ناوەڕاست، ناچارە دەریای ڕەش و گەرووەکانی تورکیا بەکاربهێنێت. ئەگەر ئۆقیانووسی باکور بەرەو توواندنەوەی زیاتر بڕوات، ئەوا ڕووسیا ڕێگه‌یەکی دەریایی نوێی بۆ دروست دەبێت. ئەمەش ڕووسیا ئازادتر و بە تواناتر دەکات، جگە لەوەی ئەگەر ئەو ڕێگه‌یە ببێتە ڕێڕەوێکی دەریایی بۆ چین، ئەوا ڕووسیا لە ڕووی ئابورییەوە سوودێکی گەورەی پێدەگات، کە ناوچەیەکی بەفراوی و نا بازرگانی بۆ دەبێتە ڕێگه‌یەکی سەرەکی بازرگانی نێوان چین وئەوروپا.\nگرنگی ئەو ناوچەیە بۆ ئەمریکا\nئەمریکا لە ڕێگەی ئەلاسکاوە سنوری هەیە بە جەمسەری باکوور، ئەمە زیرەکی و دوور بینی سیاسییەکانی ئەمریکا پێشاندەدات کە لە ساڵی(1867) ناوچەی ئەلاسکا لە ڕووسیا دەکڕن بە (7.2) ملیۆن دۆلار، وەزیری دەرەوەی ئەو کاتی ئەمریکا "ویلیام سیوارد" سەرپەرشتیاری ئەو مامەڵەیەیی کرد، ئەوکات بەشێک لە ئەمریکییەکان بەو مامەڵەیەیان دەوت (گەمژێتیەکەی سیوارد). ئێستا ئەمریکا لە ڕێگەی ئالاسکاوە، دەیەوێت چاودێری ئەو پلانەی چین و ڕووسیا بکات لە جەمسەری باکور. بە به‌راورد بە هێزی سەربازی ئەمریکا لە ناوچەکانی تری دنیا، هێزه سەربازییەکەی لە نزیک جەمسەری باکور لاوازە، چونکە ناوچەیەکی ئارام بووە و جموجۆڵی کەمی تیا بووە، لەبەر ئەوەی زۆربەی کاتەکانی ساڵ بەستوو بووە، بەڵام ئێستا کە چین و ڕووسیا پلانیان هەیە سوود لە بەرزبوونەوەی پلەی گەرمای ئەو ناوچەیە وەربگرن، ئەوا ئەمریکاش بێ هەڵوێست نابێت، هەر بۆیە لە بەشە بودجەی ئەمساڵ کە تەرخانکراوە بۆ هێزی سەربازی ئەمریکا، بودجەیەکی تایبەت دانراوە بۆ دروستکردنی بەندەرێکی ئەمریکی لە ئالاسکا نزیک لە جەمسەری باکور بۆ زیادکردنی هێزی سەربازی ئەمریکا لەو ناوچەیە، داواکارییەکەی ترەمپ، پێش چەن ساڵێک بۆ کڕینی دوورگەی "گرین لاند" لە دانیمارک دەکەوێتە جەمسەری باکور، هەر لە چوارچێوەی ستراتیژی ئەمریکایە بۆ زیادکردنی هەژموونی خۆی لە جەمسەری باکور و، ڕێ گرتن و، کێشە دروستکردن بۆ پلان و ئامانجەکانی چین ورووسیا.\nلەبەر ئەوەی ڕووسیا خۆی بە خاوەنی ئەو ناوچەیە دەزانێت، بە بەشێک لە ئاسایشی نەتەوەیی خۆی دەبینێت، دەکرێت لە ئایندەدا، تەماح و جموجۆڵەکانی چین لەو ناوچەیەدا ببێتە مایەیی نیگەرانی ڕووسیا و تێکچوونی ئەو هاوپەیمانییە گوماناوی و ناچارییەیی لە نێوان چین و ڕووسیادا هەیە، بەڵام لە ئێستادا؛ بۆ ئەوەی هەردوولا سوود لەو ڕێگه گرنگ و نوێیە ببینن و، هەژموونی ئەمریکا لە خۆیان دوور بکەنەوە، ئەوا؛ ناچارن بە یەکەوە هاوکاری بکەن چونکە ڕووسیا بۆ ئەوەی ئەو ڕێگه‌یە بکاتە ڕێگه‌یەکی بازرگانی پێویستی بە سەرمایەیەکی زۆرە، لە ئێستادا نیەتی. چین لە ڕووی داهات وسەرمایەوە ئەرکەکە دەگرێتە ئەستۆ، لە بەرامبەردا ڕووسیا لە ڕووی سیاسی و یاساییەوه هاوکاری چین دەکات.\nهەموو ئەم پلان و، گەشبینی و، ترسەی چین و ڕووسیا و ئەمریکا پەیوەستە بە گۆڕانکارییەکانی کەش وهەوا، ئەگەر پلەی گەرما نزم بێتەوە لەسەر گۆی زەوی وجەمسەری باکور نەتوێتەوە، ئەوا ئەو پلان و ئامانجانە لەناودەچن، بەڵام ئەگەر جەمسەری باکور، وەک ئەوەی چین چاوەڕێی دەکات، بەرەو توواندنەوەی زیاتر بڕوات، ئەوا؛ گۆڕانکارییەکی گەورەی جیۆ-پۆلەتیکی و، ئابوری و، بازرگانی لە جیهاندا ڕوودەدات و کاریگەری گەورە دروست دەکات لەسەر سیستەمی جیهانی، هەر وەها جەمسەرەکانی گۆی زەویش دەبنە گۆڕەپانی ململانێ.


چین دەستپێشخەرییەکی پێنج خاڵی بۆ چارەسەری کێشەکانی رۆژهەڵاتی ناوەڕاست خستوەتە ڕوو - پرس میدیا\nHome جیهان گرنگ هەواڵ چین دەستپێشخەرییەکی پێنج خاڵی بۆ چارەسەری کێشەکانی رۆژهەڵاتی ناوەڕاست خستوەتە ڕوو\nچین دەستپێشخەرییەکی پێنج خاڵی بۆ چارەسەری کێشەکانی رۆژهەڵاتی ناوەڕاست خستوەتە ڕوو\nپرس میدیا 3/29/2021 02:16:00 pm جیهان, گرنگ, هەواڵ,\nهەفتەی ڕابردوو کۆماری چین لەلایەن وەزیری دەرەوەی وڵاتەکەیەوە دەستپێشەخەرییەکی بۆ چەند وڵاتێکی ڕۆژهەڵاتی ناوەڕاست پێشکەشکردووە بە ئامانجی چارەسەرکردنی کێشەکانی ناوچەکە.\nکونسوڵخانەی کۆماری چین لە هەولێر ناوەڕۆکی دەستپێشخەرییەکەی تایبەت بۆ پرسی ناردووە، کە تێیدا ئاماژە بەوەکراوە، دەستپێشخەرییەکە ئاڕاستەی هەریەکە لە سعودیە و تورکیا و ئێران و ئیمارات و بەحرێن و عەممان کراوە.\nدەستپێشخەرییەکە لەلایەن چین وانگ یی وەزیری دەرەوەی ئەو وڵاتەوە پێشکەش کراوە کە سەردانی ئەو وڵاتانەی کردووە.\nئەو خاڵانەی کە چین لەسەر دۆخی ڕۆژهەڵاتی ناوەڕاست پێشکەشیکردووە ئەمانەن:\nدووەم،پابەندبوون بە دادگەرییەوە، چارەسەركردنی كێشەی فەلەستین و هێنانەكایەی “چارەسەری دوو دەوڵەت” دەبێتە سەنگی مەحەك بۆ دادگەری لەڕۆژهەڵاتی ناوەڕاستدا، ئێمە پشتیوانی دەكەین لە هەوڵ و كۆششەكانی كۆمەڵگەی نێودەوڵەتی بۆ مسۆگەركردن و هێنانە كایەی ئەم ئامانجە، پشتیوانی دەكەین لەگرێدانی كۆنگرەیەكی نێودەوڵەتی متمانەدار بۆ ئەم مەبەستە، هەركات بارودۆخەكەی گونجا.\nسێیەم، مسۆگەركردنی بڵاونەبوونەوەی چەكی ئەتۆمی، پێویستە لەسەر لایەنە پەیوەندیدارەكان، بەهەنگاوی بەرجەستە دووری نێوانیان كەمتر بكەنەوە، ئەوەش بەگوێرەی سروشتی پێشچوونەكانی دۆسیەی ئەتۆمی، گەڕان بەدوای دانانی خشتەیەك و، نەخشە ڕیگەیەكدا تاكو لەمیانەیەیەوە ئەمریكا و ئێران بگەڕێنەوە بۆ پابەندبوون بە ڕێككەوتنی ئەتۆمییەوە.\nكاری لەپێشینەی هەرەگرنگ ئەوەی ئەمریكا ڕێوشوێنی بەرجەستە بگرێتە بەر بۆ هەڵگرتنی سزا تاك لایەنەكانی لەسەر ئێران، لەبەرانبەردا، ئێرانیش دەگەڕێتەوە بۆ پابەندبوون بە ڕێككەوتنی ئەتۆمییەوە، بەجۆرێك كە “بەرهەمی پێشوەخت”ەی لێ بەدی بێت\nچوارەم، پێكەوە كاركردن بۆ مسۆگەركردنی ئاسایشی هەموو لایەنەكان” ئاسایشی هەمووان”. مسۆگەركردنی ئاسایش و ئۆقرەیی لەڕۆژهەڵاتی ناوەراستدا، پێویستی بەوەیە ڕەچاوی خەمی ڕەوای هەموو لایەنەكان بكرێت. پێویستە دەوڵەتانی كەنداو هان بدرێن بۆ پێكەوە گفتوكۆكردن و لێك تێگەیشتن و باشتركردنی پەیوەندییەكانیان پێكەوە. هەروەها پێویستە بەشێوەیەكی سەرسەختاتە قەڵاچۆی تیرۆر بكرێت و ناوچەكە لەتوندوتیژی دابماڵرێت.\nكۆماری میللی چین تاكو ئێستا گرێبەستی هاوكاری و بیناكردنی ” پشتوێنە و ڕێگا”ی لەگەڵ 19 دەوڵەتی ڕۆژهەڵاتی ناوەڕاستدا واژۆكردووە، لەئیستاشدا لەگەڵ هەموویاندا هاوكارییەكان قووڵتر دەكرێتەوە. لە دۆسیەی قەڵاچۆكردنی پەتای كۆرۆنادا، كۆماری میللی چین لەگەڵ هەموو وڵاتانی ڕۆژهەڵاتی ناوەڕاستدا هەماهەنگی كرووە.\nBy پرس میدیا at 3/29/2021 02:16:00 pm


ئاڵۆزییەكانی كێشەی كارەبا و سووتەمەنی لە هەرێمی كوردستاندا 2018-01-29\nئەندازیار: محمدامین هەورامانی\nبەبێ دابینكردنی وزەو سەرچاوەكانی، گەشەپێدانی ئابووری و پەرەپێدانی كەرتەكانی پیشەسازی، گواستنەوە، كشتوكاڵی وە پێویستیەكانی كۆمەڵگا ئەستەمە، بۆیە دابینكردنی وزە بە هەموو چەشنەكانی لە ئەولەویاتی كارەكانی حكومەتە لەوانەش كارەبا و سووتەمەنیە فۆسیلیەكان وە كاریگەرترینیان غازە Gas كە لەم سەردەمەی ئێستادا گرنگیەكی زۆرو مشتومڕێكی نێودەوڵەتی ئەوتۆی لەسەر دروست بوە.\n بۆ بەردەوامی و دابینكردنی سەرچاوەكانی، چۆنیەتی گواستنەوەی لە ئاسیاو ڕۆژهەڵاتی ناوینەوە بۆ ئەوروپاو وڵاتانی پێشكەوتو، هەر بۆنمونەش ئێستا وڵاتی وەك یابان لە وڵاتی قەتەرەوە بە دووری دەیان هەزار كیلۆمەتر غازی شل كە ناسراوە بە Licuid Natural Gas- LNG بە كەشتی دەگوازێتەوە بۆ وڵاتەكەی بۆ بەرهەمهێنانی كارەباو پێویستی تر،چونكە دابینكردنی غاز چارەسەرێكی باشی كێشەی كارەباو سووتەمەنیە لە هەمان كاتدا، بێ گومان ئێستا لە زۆر شوێن بە لولەكەشی غاز دابەش دەكرێت بەسەر كارگەو ئاپاتمان و ماڵەكاندا كە خەرجێكی ئەوتۆی نیە بەبەراورد لەگەڵ خەرجی ڕۆژانەی سوتەمەنیەكانی تر یان بەتابەتیش كارەبا، غازی كوردستان كە جۆرێكی باش و خاوێنە بەڵام هێشتا وەك و پێویست سوودی لێ وەرنەگیراوە ئەگەر ئەو بەشە كەمەی لێ دەرچێت كە لە كێڵگەكانی كۆرمۆر-قادركەرەم و كێڵگەكانی خۆرمەڵە لە هەولێر، لەم چەند ساڵەی دواییدا نەبێت كە سوودی لێ وەرگیراوە بۆ بەرهەمهێنانی كارەباو كارپێكرنی وێستگەكانی كە بەشێكی دیایكراوە بە بڕی 420 ملیۆن پێ سێجای پێوانەیی ڕۆژانە 420 MMCF/D، ئەوی تری هەتا ئێستاش سوودی لێ وەرنەگیراوە و ڕژێمە یەك لەدوای یەكەكانی بەغدا هەتا ئێستاش بەڕەوای نازانن كە گەلی كورد سەرچاوە سروشتیەكانی هەرێمی كوردستان بۆ پێویستی خزمەتگوزاریەكانی ناوخۆش بەكاری بهێنێ !، غازی سروشتی لە كێڵگە نەوتیەكانی كەركوك و باباگوڕگوڕو كەلەگەڵ پڕۆسەی دەرهێنان و ناردنە دەرەوەی نەوتی خاو Crude oil دەردەچێت و بەبێ سوود دەسووتێنرێت، دیارە ئێستا وەزارەتی نەوتی عێراق پلانی داناوە بۆ سوود وەرگرتن لەم غازە كە تێكەڵی نەوتی خاوە واتە الغاز المصاحب كە بڕێكی یەكجار زۆرەو بەفێڕۆ دەدرێت و دەسوتێنرێت بێ هودە، بێ گومان لێرەدا فاكتەرێكی گرنگ هەیە كە پێویستە حكومەتی هەرێمی كوردستان بیقۆزێتەوە ئەویش هەرزانی نرخی ئێستای غازە بەبەراورد لەگەڵ نەوتی خاو یان سونەمەنیە شلەكان كە هەمیشە نرخەكەیان نا جێگیرە لە بۆرسە نێودەوڵەتیەكاندا بەبەراورد لەگەڵ غاز، بەڵام نرخی غازی سروشتی چەند جارێك لەوە هەرزانترەو جگە لە پاكوخاوێنی و كەمی ئاسەوارە ژینگەییكان و ئاسانی بەكارهێنانی بەتایبەتی بۆ وڵاتێك كە خۆی خاوەن سەرچاوەی غاز بێت، بۆیە وڵاتانی پێشكەوتو هەوڵ و كێبڕكێی بەكارهێنانی دەدەن و غاز وەك سێكتەرێكی سەربەخۆ گرنگی پێ دەدەن و ئیدارەی دەكەن، نەوتی خاویش زیاتر بۆ پیشەسازی گرنگی جۆراوجۆر و پیشەسازیە پیترۆكیمیاویەكان سوودی لێ وەردەگیرێت وەك لەوەی بسوتێنرێت بۆ بەرهەمهێنانی وزە. \nچارەسەرو كێشەكانی كارەبا\nئەگەرچی ناوەرۆكی باسەكەمان لێرەدا زیاتر لەسەر كارەبایە كە یەكێك لە پێویستیە سەرەكیەكانی تری ژیانی ڕۆژانەی هاوڵاتیانە بەڵام لاوازی سیستەمی غاز وەك خزمەتگوزاری و سووتەمەنی بەگشتی كێشەكەی ئاڵۆزتر كردوە بۆیە هاوڵاتان ناچارن كە وزەی گران بەهای كارەبا وەك سووتەمەنی بەكاربێنن، بێگومان ئەركی حكومەتە كە ئەو وزەیە دابین بكات بە نرخێكی گونجاو بۆ هاوكاری هاوڵاتیان، هەر بۆیە حكومەتی هەرێم ئەو ئەركە قورسەی خستوەتە سەر شانی بۆ دابینكردنی وزەی كارەبا لە ڕێگەی گرێبەست لەگەڵ كومپانیا وەبەرهێنەرەرەكان بۆ بەرهەمهێنای بڕێكی دیایكراوی كارەبا كە ئێستا بەرهەمی دەگاتە نزیكەی 0 250  مێگاوات،: یەكێك لە مەرجەكانی ئەم گرێبەستانەی وەبەرهێنان ئەوەیە كە حكومەت سووتەمەنی غاز یان گازوایل دابین بكات بۆ كارپێكردنی وێستگەكانی هەولێر- سلێمانی-دهۆك وە بەرهەمی كارەباكەش لە شێوەی مانگانە بە كۆ واتە بە جوملە لە وەبەرهێنەر بكڕێتەوە بۆ ماوەی 20 ساڵ و پاش ئەوەش وەبەرهێنەر ئازادە چی لە وێستگەكانی دەكات و چۆن و بەكی كارەبا دەفرۆشێت، هەروەها لەو گرێبەستانەدا هاتوە كە ئەركی تۆڕەكانی گواستنەوەو دابەشكردنی كارەباكە بە سەر هاوڵاتیاندا لە ئەستۆی وەزارەتی كارەبایەو وە ئەگەر وەزارەت نەیتوانی لەبەر هەر هۆیەك بێت كارەبای پێویست وەرگرێت لە وێستگەكانی وەبەرهێنەر، بۆنمونە كێشەی كەمی سووتەمەنی یان كەموكوڕی تۆڕەكانی گواستنەوە، دەبێت حكومەت پارەی كارەبای وێستگەكان بە وەبەرهێنەر بدات كەئەمەش خەرجێكی زۆرە بەرامبەر ئەو ماوەیەی كە وێستگەكان وەستاون یان كارەبا وەك پێویست وەرنەگیراوە لە وەبەرهێنەر، واتە ئەمە وەك پەنەڵتیە، وە لەم ماوەی كاركردنیش چەندەها كێشەی تەكنیكی هەبوە لە هەردوو لاوە كەبوەتە هۆی كوژاندنەوەی گشتی و وەستانی وێستگەكان و پەنەڵتی لەسەر حكومەت ! . ئەم وێستگانە ئەگەرچی دەستكەوتێكی گەورەی هەماهەنگی لە نێوان حكومەت و كەرتی تایبەتە بۆ ئەم قۆناغە بەڵام مانای ئەوە نیە كە هیچ كەلێنێك لەو گرێبەست و ئامێرانەی وێستگەكاندا نیە، چ وەك گرێبەست كە لەسەرەوە ئاماژەمان بە هەندێ خاڵی گرێبەستەكەدا، یان خودی جۆری تۆربینەكانی گرێبەستەكە كە پەیوەندی ڕاستەوخۆی بە سووتەمەنیەوە هەیە، هەر بۆ نموونە: \nئامێرەكانی ئەم وێستگانە سووتەمەنیەكی بێ ئەندازە زۆر بەكاردەهێنن چونكە سیستەمی بەكارهێنانی سوتەمەنی بۆ بزوێنەرە تۆربینەكانیان لە چەشنی سووڕی سادەیە واتە سمپڵ سایكلەSimple Cycle Gas Turbine-SCGT  بە واتایەكی تر: چوستی و كەفائەی گەرمیان Thermal Efficiencyزۆر نزمە و لەسنوری %33  دایە بۆیە زۆر وڵات بەكارهێنانی ئەم چەشنە تۆربینانەیان ڕاگرتوە لەوانەش حكومەتی ئێران كە ماوەێكی زۆرە ئەو بریارەی دەركردوە، لەبەر ئەوەی سووتەمەنی زۆر بەفێڕۆ دەڕوات بەبەراورد لەگەڵ جۆری كۆمباین سایكڵ Combine Cycle Gas Turbine -CCGT  كە ئێستا بەكار هێنانی زۆر زیادی كردوە لەسەر ئاستی جیهانی و وڵاتانی ناوچەكەو بەتەواوی جێگەی جۆری سادەی SCGT گرتوەتەوە، جێی ئاماژەیە لێرەشدا ئەوە بێنمەوە یاد كە دەبوایە هەموو وێستگەكان لە چەشنی CCGT بوایە بەڵام تەنها هەولێرو چەمچەماڵ كراوە، بەداخەوە كە دهۆك و بازیان و خۆرمەڵە جێبەجێ نەكرا !،ڕاستە ئەرك وخەرجی دامەزراندی جۆری دووەم زۆرتر دەوەستا بۆ وەبەرهێنەر و دەبوایە كاروباری شارستانیCivil works and machinery installations و ئامێری زیاترو سەرچاوەی ئاو دابین بكات بۆ ساردكردنەوەی ئامێرەكان و تاوەری ساردكردنەوە Cooling tower دابنێت ، بەڵام بەبەرامبەر خەرجێكی زۆری سووتەمەنی پاشەكەوت دەكرا.\nبەڵام چوستی و كەفائەی گەرمی Thermal Efficiency ئەم جۆرە زۆر بەرزترەو دەگاتە نزیكەی %56  واتە نزیكەی دوو هەندەی جۆری یەكەم وە ئەو هەموو سووتەمەنیەش بەتایبەتی گازوایل سەرف ناكات كە نرخەكەی زۆر گران لەسەر حكومەت دەوەستێت، گومانیش لەوەدا نیە لە سەرانسەری دونیادا وێستگەی لەو چەشنە بەو توانا گەورەیە 500 م.و نیە كە بە گازوایل كاربكات و بە تانكەری حەوزی سووتەمەنی بۆ بگوازرێتەوە ! بەڵكو ڕاستەخۆ بە بۆری یان لولەی غازی سروشتیەوە بەستراوە،\nگازوایل یان Gas-Oil چەشنە سووتەمەنیەكە كە نرخەكەی زۆر گرانەو دەشێت بۆ موەلیدەی بچوك بەكار بێت و تەنها بۆ كاروباری تایبەت و كاتی تەنگاوی Emergency نەوەك كاركردنی بەردەوام، بەهەرحاڵ ئەگەر بتوانرایە غازی تەواو دابین بكرێت لە بیرەكانی كۆرمۆر-قادركەرەم ئەوەتا لە كێشەی زۆری خەرجی كڕینی گازوایل و كێشەی گواستنەوەكەی بە هۆی تانكەرەوە لەم جەنجاڵی ترافیك و تێكدانی ڕێگاوبانەكانیش ڕزگارمان دەبوو، دیارە حكومەت پلانی هەیە لە ڕێگەی وەزارەتی سامانە سروشتیەكانەوە كە كار بكات بۆ دابینكردنی ئەو بڕە غازەی كە پێویستە بۆ وێستگەكان لە ئاییندەدا، بەڵام خۆ ئەگەر سیستەمی بەكارهێنانی سووتەمەنی تۆربینەكان هەموی لە چەشنی كۆمباین سایكل بوایە دەكرا بە هەمان بڕە سوتەمەنی كارەبا زیاد بكات.\nبەفێڕۆدانی وزەی كارەبا\nخەرجیەكانی تۆڕەكانی كارەباو ئامێرەكان و چاككردنەوەو كڕینی كارەبا لە وەبەرهێنەرو دابینكردنی سوتەمەنی لە لایەك و بەفێڕۆدانی بێ ئەندازەی وزەی كارەبا لەلاێكی تر كێشەكەی زۆرتر ئاڵۆز كردوە، بۆیە دەبێت حكومەت هەوڵ بۆ چارەسەڕكردنی بەفێڕۆدانی كارەبا بدات بەهاوكاری هەموو لایەنە پەیوەندارەكانی حكومەت و وەزارەتی ناوخۆ نەوەك تەنها كارمەندانی دەزگاكانی كارەبا كە كارێكی ئەوتۆیان پێ ناكرێت لەم قۆناغە سەختەی ئابوریدا، چونكە ئەم بەفێڕۆدانە زیانەكەی تەنها پارەی كارەبا نیە بەقەدەر ئەوەی كە زیان لە تۆڕەكانی كارەباو سووتانی ئامیرەكانی بەتایبەتیش محەویلەكان دەدات، كە چاكردنەوەی ئەمانەش بۆخۆی خەرجێكی ترە لەسەر بودجەی هەرێم. بێ گومان بەشێكی تری كێشەی كارەباو زۆر بەكارهێنانی پەیوەندی بە ناهاوسەنگی لە نێوان نرخی كارەبای موەلیدە ئەهلیەكان و سووتەمەنی لە بازارەكانی هەرێم دا و هەتا دەگاتە دەست هاوڵاتیان بەبەراورد لەگەڵ نرخی كارەبای گشتی، بۆ كەم كردنەوەی بەكارهێنانی كارەبا لەجیاتی خۆگەرمكردنەوەو سووتەمەنی، بۆ نمونە نرخی یەك كیلۆوات.سەعات لەكارەبا بە تێكڕا لەسەر حكومەت بە زیاتر لە 190 دینار دەكەوێت، بەڵام دەدرێت بە ماڵان بە تێكڕا بە 22 دینار ، سنوردانان بۆ بەكارهێنانی كارەبا بە واتای سووككردن و لابردنی ئەركی خەرجی كارەبای موەلیدە ئەهلیەكانیش لەسەر شانی هاوڵاتیان كەم دەكاتەوە، بۆیە گرتنە بەری ئەم ڕێگایانەی لای خوارەوە:\nپێویستە بۆ چارەسەری كێشەكە: ❊ بۆ ڕێگەگرتن لە زیادەڕۆیی بەكارهێنانی كارەبا پێویستە هەڵمەتێكی فراوان بكرێت بۆ لادانی سەرپێچی كەرانی كارەبا و ناچاركردنی ئەوانەی كە هەتائێستاش پێوەری كارەبایان نەبەستوە بە زووترین كات بیبەستن یان دەبێت بەسركتی 10 یان 16 یان 20  ئەمپێر كارەباكەیان سنووردار بكرێت بەتایبەتی ئەوانەی كەئۆفەرلۆدن یان كێشەی محەویلەو كێشەی تریان هەیەو هەتا ئێستاش پێوەریان نیە لە ناوشارو گوندو كۆمەڵگاو شارۆچكەكاندا چونكە مەزەندەدەكرێت كەبەشێكی زۆری كارەبا بەفێڕۆبدرێت یان لە جیاتی سووتەمەنی بەكار دێت هەر بۆیەش ئێستا كە بەرهەمی كارەبا لە ئاستێكی گونجاودایە بەڵام سەعاتەكانی دانی كارەبا كەم بوونەتەوە ! ئەمەش پێچەوانەی ڕۆڵی كارەبایە لە دابینكردنی خۆشگوزرانی خەڵك و ئاوەدانكردنەوەدا، چونكە زۆر لە مێژە هۆكارەكانی ئاوگەرمكردن و خۆگەرمكردنەوە هەبوە پێش بوونی كارەبا، وە ئێستاش لە سەرانسەری دونیادا ڕاستەوخۆ سووتەمەنیەكان غاز، نەوت و گازوایل بۆ گەرمكردنەوە بەكاردێن نەوەك كارەبا كە وزەیەكی گران بەهایە بۆ خزمەتگوزاری و پڕۆژەكانی ئاوەدانكردنەوەی هەرێمی كوردستان.\n•بەشێكی زۆری وزەی كارەبا كە مەزەندە دەكرێت بەڕێژەی لە سنوری 13% ی كۆی وزەی بەكار هاتوو،بەكاردێت لەلایەن دەزگاكانی حكومەت و پڕۆژەكانی ئاوی خواردنەوەو خەستەخانەو مزگەوت و شوێنە خزمەتگوزاریە گشتیەكان كە بەشێوەیەكی ڕەها بەكاری دەهێنن، ئەم بەشدارانە هەموو بەبێ جیاوازی پێویستە پێوەریان هەبێت و لە بودجەو پێشینەی مانگانەی فەرمانگەكانی خۆیان پارەی كارەبا بدەن نەوەك لە ئەستۆی بوجەی گشتی بێت بە چەكی بێ ئەرزش كە ئێستا پەیڕەو دەكرێت.\n❊ لە سەرانسەری دونیاداو وڵاتانی ناوچەكەش دوای كەرتی تیلیكۆم Telecommunication  هەوڵی سوود وەرگرتن لە تواناو ئەزمونی كەرتی تایبەت دراوە بەڵام قۆناغ بەقۆناغ و بە مونافەسە لە لایەن چەند كومپانیایەكی بەتواناوە و دەكرێت حكومەت پشكدارو ئاسانكار بێت بۆ پشتگیری لە سەركەوتنی پڕۆسەكە و هەتا چی دیكە بەشێكی زۆری بودجەی حكومەت بەفێڕۆ نەدرێت و زۆرینەی هاوڵاتیان سوود مەندبن لە وزەی كارەبا نەوەك و ئێستا كە سوودێكی ئەوتۆ لە كارەباكە وەرناگرن و خەرج و كێشەی موەلیدەی ئەهلیش وەك خۆی ماوتەوە كە قورساییەكی ترە لەسەر شانی هاوڵاتیان، كەواتە دەكرێت بە شێوەی قۆناغ بە قۆناغ و بەشێك لە فیدەرەكانی كەرتی دابەشكردنی كارەباو فرۆشتنی وزە بدرێت بە كومپانیا جیا جیاكانی كەرتی تایبەت چونكە كۆنتڕۆڵكردنی نزیكەی ملیۆنێك و پێنج سەد هەزار 1500000  بەشداری كارەبا لە سەرانسەری هەرێم و كۆكردنەوەی پارەی مانگانە بە كارمەندەكانی ئەمڕۆی حكومەت كارێكی ئاسان نیە. \n• دەبێت حكومەت هەوڵێكی جدی بدات بۆ دابینكردنی خزمەتگوزاری غاز كە ئێستا هەرزانترین سەرچاوەی وزەیە بۆ مەتبەخ و خۆگەركرنەوەو ئاو گەرمكردن چونكە بەشێكی هەرەزۆری كارەبا لە جیاتی سووتەمەنی بەكاردێت لەلایەن فەرمانگەو ئوتێل و مۆڵ و ماركێتەكانەوە و هاوڵاتیانیشەوە وەك لەسەرەوە ئاماژەمان پێ دا. \nغاز وەكو سەكتەرێكی سەربەخۆ مامەڵی لەگەڵدا دەكرێت لە پۆڵینكردنی بانكی نێودەوڵەتیدا\nدەرئەنجام: پتر لە 23  ساڵە هاووڵاتیانی ئەم هەرێمە دوچاری كێشەی كارەباو سووتەمەنی دەبنەوە لە وەرزە سەختەكاندا. لە ساڵەكانی ڕابردوو سەرچاوەیەكی ئەوتۆی كارەبا نەبوو، بەڵام ئێستا نزیكەی 2500 مێگاوات كارەبامان هەیە كە زۆربەی لە وەبەرهێنەرەوە بۆمان دابین دەكرێت كە بە نرخێكی گران لەسەر حكومەت دەكەوێت وەك لەسەرەوە ئاماژەمان پێ داوەو زۆربەی هەرەزۆریشی بەفێڕۆدەدرێت و 10%ی خەرجەكەیشی كۆناكرێتەوە لەبەر هۆی جیاواز و بەشێكیشیان ئابورین و كێشە تەكنیكیەكانیش كە زۆربەیان لەسەرەوە ئاماژەمان پێ داون، بۆیە دەبێت بەزووترین كات ڕەچاوی ئەو خاڵ و پێشنیارانەی كە لە لای سەرەوە دەست نیشانكراون بۆ چارەسەری كێشەی كارەبا و هەڵمەتێكی هۆشیاركردنەوەی هاوڵاتیان و لابردنی تەجاوزەكان دەستی پێ بكرێت لە سەرانسەری هەرێم و دەبێت سنوردانان بۆ بەكارهێنانی كارەبا بەتایبەتیش بەشدارە گەورەكان كاری بۆ بكرێت بەتایبەتیش لە كەرتی دابەشكردن و فرۆشتنی وزە.\n ❊ شارەزا لە بواری كارەبا


نامەی ماڵئاوایی ڤاڵڤێردی – یاریگانێت\nدەستپێك/ئیسپانیا/نامەی ماڵئاوایی ڤاڵڤێردی\nیاریگا-ئێرنیستۆ ڤاڵڤێردی نامەیەکی ماڵئاوایی بۆ یانەکە و هاندەران بڵاوکردەوە پاش دوورخستنەوەی لە ئەرکەکەی وەکو راهێنەری بارسێلۆنا.\n“قۆناغی راهێنەرایەتیم لەگەڵ بارسێلۆنا کۆتایی هات. دوو ساڵ و نیوی زۆر چڕم بەڕێکرد هەر لە سەرەتاوە. لەو کاتەوە لە سات و یادەوەری خۆشی و سەرکەوتن و ناسناو بەرزکردنەوەمان ژیاین و هەندێک جاریش ساتی قورسمان تێپەڕاند. بەڵام لە سەرووی هەمووی دەمەوێت تیشک بخەمە سەر خۆشەویستی هاندەران کە هەستم پێکرد لە هەموو قۆناغەکاندا.\n“دەمەوێت سوپاسی جۆسیب ماریا بارتۆمیوی سەرۆک و تەواوی بۆردی بەڕێوبەرایەتی بکەم بۆ ئەو هەلەی بەمنیان دا تاوەکو سەرکردایەتی ئەم تیمە بکەم و هەروەها متمانەیان لەم ماوەیەدا. هەروەها دەمەوێت سوپاسی مامەڵە و پشتیوانی هەموو ئەو کەسانە بکەم کە لەم دوو ساڵ و نیوەدا هاوڕێ و هاوکارم بوون، بە تایبەت ئەوانەی لە تیمی یەکەم دا لەگەڵ بوون و چەندین یادەوەری خۆشمان تۆمارکرد لە شاری وەرزشی و لە گەشتەکاندا. هەروەها بەدڵنیاییەوە دەمەوێت سوپاسی یاریزانەکان بکەم بۆ کار و هەوڵدانیان کە بووە هۆی ئەوەی ئاهەنگ بۆ بەدەست هێنانی چوار ناسناو بگێڕین. هیوای باشترین بەختتان بۆ دەخوازم هەروەها بۆ راهێنەری نوێ کیکی سیتیێن.\nباوەشێکی گەرم بۆ هەمووتان\nبژی بارسا، بژی کاتالۆنیا\nدوابەدوای شکستەکەی بارسێلۆنا لەگەڵ ئەتڵەتیکۆ مەدرید دا و تۆمارکردنی یەک بردنەوە لە کۆتا پێنج یاریدا، یانەی بارسێلۆنا شەوی رابردوو بریاری دوورخستنەوەی ڤاڵڤێردیان راگەیاند و کیکی سیتیێنی راهێنەری پێشووی ریاڵ بیتس یان لە جێگەی دەستنیشانکرد.\nڤیدیۆ : گۆڵی یەکەمی ساوسهامپتۆن دژی تۆتنهام


لوقمان مستەفا/ هێرش بۆسەر ڕۆژنامەنوسان خەریکە دەبێت بەدیاردە.!\nپارێزەر: لوقمان مستەفا صالح\nمەخابن لەگەڵ ئەوەی ڕۆژانە زۆرترین دروشم و بانگەشەی ئازادی ڕادەربڕین و دیموکراتی و پاراستنی مافەکانی مرۆڤ لەم هەرێمە دەبیستین، بەڵام تائێستا لە باشووری کوردستان ڕۆژنامەنوسان لەژێر هەڕەشە و گوشاری دژواردان، ئەگەر ڕۆژنامەنوس بەدڵی دەسەڵات نەنوسێ وبیرنەکاتەوە ئەوە ژیانی لەبەر هەرەشەی گرتن ولێدان و تیرۆرکردن دایە.\nماوەیەکە ڕۆژانە هەواڵی کوشتن و تیرۆر و ڕفاندن وبەڕۆژی ڕوناک دەکەوێتە بەر شەق وتێهەڵدان و سوکایەتی پێکردن لەلایەن کەسانی چەک بەدەست ونەناسراوودەمامک دارەوە،بێ ئەوەی هیچ دەزگایەکی ئەمنی بەجدی لەوحاڵەتەبێتەدەنگ.! وەلێ مەخابن هێشتاش بکەرانی ئەو تاوانانە نادیارن و نابیستین کەسێک لەسەر ئەو تاوانانە سزا درابێت، هەرئەوەشە ترس و گومانی زیاتری لەناو کۆمەڵگا دا دروست کردووە، بەتایبەتی ئەو هێرشانەی کە دەکرێنە سەر ڕۆژنامەنوسان و کەسانی ڕۆشنبیر و ئازاد، وای کردوە کە تاکەکانی کۆمەڵگا چیدی هەست بە ئەمنیەتی ژیانیان نەکەن، بێگومان هەموو ئەو هێرشانەی کە دەکرێن، هێرشن بۆ سەر ئازادی بیروڕادەربڕین، ئامانجی سەرەکەیش لەو هێرشانە بەکۆیلەکردنی کۆمەڵگایە، چونکە ئەگەر کۆمەڵگایەک ئازاد نەژی و بە ئازادی بیرنەکاتەوە ئەوا مەحکومی ژێردەستی وکۆیلایەتییە .\nبۆیە پێویستە لە باشووری کوردستان مافی گەل بەگشتی و ڕۆژنامەوانی ئازاد و بیروڕای ئازاد بەتایبەتی بپارێزرێت، چیدی نابێت ئەم بێدەنگیە کوشندەیە بەم شێوەیە بەردەوام بێت، پێویستە بەرلە هەرلایەک سەندیکای ڕۆژنامەنوسان لەو گۆشەگیریەی بێتە دەرەوە و خاوەنداری لە ئەندامەکانی بکات، ئیدی دەبێت دادگاکان سەربەخۆی خۆیان بسەلمێنن و بەرگری جدی لە مافەکانی ڕۆژنامەنوسان بکەن.\nبەرلەهەر لایەک حکومەتی هەرێمی کوردستان و دەزگا ئەمنیەکان، بەتایبەتی ئەو شوێنانەی کە هێرشە ناڕەواکانیان تیادا دەکەنەسەرنوسەروڕۆژنامەنوسەکان\nچونکە ئەو هێزانە بەرپرسیاری سەرەکیان دەکەوێتە ئەستۆ.\nکوشەندەترین شت ئەوەیە کەڕۆژنامەنوسان و دەزگاکانی ڕاگەیاندن، لەبەرامبەر ئەو تاوان و هێرشانە دەکرێتە سەر هاوپیشەکانیان بێدەنگ دەبن و وەک هەواڵێکی ڕۆتین لێی ئەڕوانن.! چونکە ئەو ڕوو داوانە کە ڕوودەدەن خەریکە مەترسیەکە بۆسەر کۆی ڕۆشنبیران وقەڵەمە ئازادو بوێرەکان تادێ چڕتردەبێتەوە، بە شێوەیەکە خەریکە لە حاڵەتەوەدەبێ بەدیاردە کەئەمەش ڕێک پێچەوانەی یاساو بنەمادیموکراسیەکان ومافەکانی مرۆڤە.\nچونکە هێشتا یاسای كاری رۆژنامەنوسی، یاسای ژمارە (35)ی ساڵی (2007) وەكو پێویست جێبەجێ نەكراوە بۆ رێزگرتن لە رۆژنامەنوسان و مافەكانیان كە حكومەتی هەرێم، دامودەزگا ئەمنی و دادوەرییەكان كەمتەرخەمی سەرەكین.\nجاڕیی گەردوونیی مافی مرۆڤ ، ماددە / 19 كە تیایدا هاتووە : (( هەموو كەسێك مافی ئازادیی بیروڕاو ڕادەربڕینی هەیە ، ئەم مافەش هەڵگرتنی بیروڕا بەبێ خۆتێكەڵكردنی كەسێكی دیكەو وەرگرتنی هەواڵ و بیروباوەڕو بڵاوكردنەوەیان بەهەرشێوەیەك و بێ خۆبەستنەوە بە سنوری جوگرافی دەگرێتەوە )) جاڕی گەردوونیی مافی مرۆڤ ، ئەنیستیتۆی كوردی لە پاریس ، 1990 ل 75 ، و هەروەها سەیری ماددە / 19 ی بەڵێنی نێودەوڵەتیی مافە شارستانێتی و سیاسییەكانی ساڵی 1966 بكە كە تیایدا هاتووە : (( 1- هەموو كەس مافی ڕاوەرگرتنی هەیە بێ دەستێوەردان .\n2- هەمووكەس مافی ئازادیی دەربڕینی هەیەو ئەم مافە ئازادیی تۆژینەوە لە زانیاری و هزری هەربابەتێك بێت و وەرگرتن و گواستنەوەی بێ گوێدانە سنوور و ئەویش بە زاربێت یان بە نووسین یان بە چاپكردن سائیتر لە قاڵبێكی هونەریدا بێ یان بەهەر شێوازێكیتر كە خۆی پەسندی بكات …..))\nبێشک ئەوکارە قێزەونانە کە لەباشوری کوردستان ڕوودەدات،کۆی ئەزمونی هەرێمی کوردستان لەبەرانبەر ڕای گشتی جیهانی ونێوخۆیی دەخاتە ژێر پرسیارەوە،ئەگەر دەسەڵاتی حکومەتی هەرێم هەروا بێدەنگ بێت ئەوا سەندیکای ڕۆژنامەنوسان وڕێکخراوە کانی مافی مرۆڤ لەکوردستان دەتوانن ئەو کەیسانە بجوڵێنن وسكاڵاتۆماربکەن دژ بەحکومەت چونکە وەک پێویست بەئەرکی سەرشانی خۆی هەڵناسێت وکەمتەرخەمی لێدەکات،دەتوانن سکاڵاتۆماربکەن لە دادگاکانی هەرێمی کوردستان وهەروەها وروژاندنی ئەوکەیسانە لە کۆڕبەندە نێودەوڵەتیەکاندا تابە ئاگا بێنەوەو هەوڵی جدی بدەن بۆ دەسگیر کردنی ئەو دەمامکداروو چەکبەدەستانەی کە بوونەتە مەترسی بۆسەرژیانی ڕۆژنامەنوسان وهەڵگرانی ئاڵای ئازادی ڕادەربڕین و ڕێگری لە شێواندنی ئەزمونی دیموکراسی لە هەرێمی کوردستان.


زانکۆى جیهان-هەولێر پەیوەندییەکانى لەگەڵ زانکۆى (چەکەلۆنیا-کراکۆف) لە پۆلندا بەرەوپێش دەبات - Cihan University -Erbil\nDate ئایار 23, 2022\nپڕۆفیسۆر دکتۆر ئەمجەد سابر دەلۆ سەرۆکى زانکۆى جیهان-هەولێر لە میانەى دیدارێکدا لەگەڵ شاندى زانکۆى (چەکەلۆنیا-کراکۆف) لە پۆلندا باسیان لە چۆنیەتى پتەوکردنى پەیوەندییە زانستى و ئەکادیمیەکانى نێوانیان و ئەنجامدانى چەند کارێکى هاوبەش کردەوە.\nڕۆژى یەک شەممە ڕێکەوتى (٢٢/٥/٢٠٢٢) لە سەرۆکایەتى زانکۆى جیهان-هەولێر، پڕۆفیسۆر دکتۆر ئەمجەد سابر دەلۆ لەگەڵ شاندێکى زانکۆى (چەکەلۆنیا-کراکۆف) لە پۆلندا کە پێکهاتبوون لە (پرۆفیسۆر دکتۆر جانوس دیبرۆوسکی، دکتۆر ئادەم سووێک، پڕۆفیسۆرى یاریدەدەر دکتۆر باربارا پۆسێلیک) کۆبوەوە.\nلە کۆبونەوەکەدا، سەرۆکى زانکۆى جیهان-هەولێر دواى بەخێرهێنانى شاندى میوان، کورتەیەکى لەبارەى زانکۆى جیهان-هەولێر و چۆنیەتى گەشەکردنى لە ڕووى چەندایەتى و چۆنایەتى بۆ شاندى میوان باسکرد، هەروەک ئامادەیی زانکۆکەى پیشاندا بۆ چۆنیەتى پتەوکردن و بەرەوپێشبردنى پەیوەندییە زانستى و ئەکادیمیەکانى لەگەڵ زانکۆى (چەکەلۆنیا-کراکۆف) لە پۆلندا، بۆ ئەوەش چەند پێشنیاز و بۆچونێکى خستەڕوو.\nهەر لەو کۆبونەوەیەدا، کە دکتۆر ساڵح مستەفا ساڵح و، بەڕێوەبەری ئوفیسی پەیوەندیە نێودەوڵەتیەکانی زانکۆی جیهان-هەولێر و، پرۆفیسۆر دکتۆر عبدالكريم یاسین مامۆستا لە بەشی تەندروستی کومەڵ لە زانکۆی جیهان-هەولێر ئامادەیبوون، شاندى زانکۆى (چەکەلۆنیا-کراکۆف) لە پۆلندا دواى ئەوەى ئامانجى سەردانەکەیان بۆ هەرێمى کوردستان ئاشکرا کرد، هیواشیان خواست لە داهاتودا لە ڕێگەى ئیمزاکردنى ڕێکەوتنامەیەکى لێگەیشتن لەگەڵ زانکۆى جیهان-هەولێر بتوانن کارى پێکەوەیی ئەنجام بدەن بەتایبەت لە بوارى بەستنى کۆنفرانسى هاوبەش و ئاڵوگۆڕى ستافى زانستى و ئەنجامدانى توێژینەوەى زانستى هاوبەش لە پێناو خزمەتکردن بەڕەوتى زانستى و بەرەوپێشبردنى لایەنى مەعریفى و ئاڵوگۆڕى زانستى.\nواش بڕیارە لە داهاتویەکى نزیکدا شاندێکى زانکۆى جیهان-هەولێر بەسەرۆکایەتى پڕۆفیسۆر دکتۆر ئەمجەد سابر دەلۆ سەردانى زانکۆى (چەکەلۆنیا-کراکۆف) لە پۆلندا بکەن بۆ گفتوگۆکردن لەبوارە جیاکان و ئیمزاکردنى ڕێکەوتنامەیەکى هاوبەش.


دوو کۆڵبەری کورد لە سنووری چاڵدێران بریندار بوون\n10:44 - 20 بەفرانبار 2719\nئاژانسی کوردپا: دوو کۆڵبەری کورد بە تەقەی هێزە نیزامییەکانی حکوومەت بەسەختی پێکران و بۆ ناوەندی دەرمانیی تورکیە و چاڵدێران ڕاگوێزران.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ڕۆژی پێنجشەممە، ١٩ی بەفرانبار، کۆڵبەرێکی کورد بە ناوی "مەجید مەزلوومی"، تەمەن ٢٥ ساڵ، خەڵکی گوندی "جخورکەند"ی شاری چاڵدێران، بە تەقەی هێزە نیزامییەکانی حکوومەت بریندار کرا.\nئەو کۆڵبەرە کوردە لەو ڕووداوەدا سکی بەر گولـلەی هێزە نیزامییەکان کەوتووە و بۆ چارەسەریی پزیشکی ڕەوانەی ناوەندی دەرمانیی شاری "وان" لە تورکیە کراوە.\nلەو پەیوەندییەدا، لە ماوەی ڕۆژانی ڕابردوودا، ژمارەیەک لە کۆڵبەرانی کورد لە نزیک گوندی "مادلوو"ی چاڵدێران کەوتبوونە بۆسەی هێزە نیزامییەکانی حکوومەتی ئێران و لە ئەنجامی تەقەی ئەو هێزانە، کۆڵبەرێکی کورد بە ناوی "محەممەد مەراز" بەسەختی پێکرابوو.\nئەو کۆڵبەرە کوردە، لاق و پشتی پێکرابوو و بۆ ناوەندی دەرمانیی چاڵدێران ڕاگوێزرابوو.


شیرین عەلەم ھولی - ویکیپیدیا، ئینسایکڵۆپیدیای ئازاد\n٣ی حوزەیرانی ١٩٨١\nزیندانی ئێڤین، تاران\nشیرین عەلەم ھولی (لەدایکبووی ١٩٨١ لە ماکۆ – مردووی ٩ی ئایاری ٢٠١٠ لە تاران) زیندانییەکی سیاسیی خەڵکی ڕۆژھەڵاتی کوردستان بوو کە لەلایەن کۆماری ئیسلامی ئێرانەوە لە سێدارە درا. شیرین بە تۆمەتی پەیوەندی لەگەڵ پژاک ساڵی ٢٠٠٨ لەلایەن سوپای پاسدارانەوە دەستبەسەر کرا و دوای بیست و پێنج ڕۆژ لە لێکۆڵینەوە بردرا بۆ زیندانی ئێڤین. دوای ماوەیەکی زۆر ئەشکەنجەی جەستەیی و دەرونی و دان پێدانان لەژێر ئەشکەنجە، بڕیاری سێدارەی بۆ دەرچوو و ڕۆژی ٩ی ئایاری ٢٠١٠ ھاوکات لەگەڵ فەرزاد کەمانگەر، فەرھاد وەکیلی، عەلی حەیدەریان و مەھدی ئیسلامیان لە سێدارە درا.\n٢ دەستبەسەر کردن\n٣ لە سێدارە دان\n٥ کۆماری سێدارە\nشیرین عەلەم ھولی ١٣ی جۆزەردانی ساڵی ١٣٦٠ لە دێھاتێکی نزیک ماکۆ لە دایک بوو.\nشیرین ٢٦ی ئایاری ٢٠٠٨ – ٦ی جۆزەردانی ١٣٨٧ (بە وتەی خۆی لە بانەمەڕدا) دوا بە دوای تەقینەوەیەک لە پارکینگی سپا لە ڕۆژاوای تاران، گیرا و یەکڕاست بردرا مەقەڕی سپا و بیست و پێنج ڕۆژ لەوێ ئەشکەنجە درا. لەو بیست و پێنج ڕۆژە، شیرین بیست و دوو ڕۆژی مانی لە خواردن گرتبوو. دوای ئەو ماوەیە بۆ بەندی ٢٠٩ی گرتووخانەی ئێڤین ڕاگوێزرا و شەش مانگ دواتریش بردیانە بەندی نسوانی ھەمان گرتووخانە.\nشیرین عەلەم ھولی لە ڕێکەوتی ٢٨ی سەرماوەزی ساڵی ١٣٨٨ – ١٩ی کانوونی ئەکەمی ٢٠٠٩ لەلایەن لقی پازدەی دادگای شۆڕشی تاران بە تۆمەتی ھاوکاری و ئەندامییەتی پژاک (محاربە - دژایەتی خودا) و چوونە دەرێی نایاسایی لە سنوور، بە سێدارە مەحکووم بوو و لە ١٩ی گوڵانی ١٣٨٩دا ھاوڕێ لەگەڵ چوار زیندانی تر کە سێیانیان کورد بوون، بە بێ ئاگادارکردنەوەی بنەماڵەکانیان و بە نھێنی لە پارکینگی گرتووخانەی ئێڤین لە دار دران و بە دزییەوە بە خاک ئەسپێردران و ھەنووکەش شوێنی ناشتنی تەرمەکانیان ڕوون نییە. دوای ڕووداوەکە بنەماڵەی شیرینیان ئاگادار کردەوە کە وەرن تەرمی کچەکەتان بەرنەوە بەڵام کاتێک چوونە تاران تەنیا کەلوپەلەکانی شیرینیان پێ دانەوە و بە درۆ وتیان کە لە گۆڕستانی تاران ناشتوومانە. شیرین ٧ی ئایار، دوو ڕۆژ پێش لە سێدارە دانی لەگەڵ بنەماڵەکەی بە تەلەفۆن قسەی کردبوو بەڵام باسی جێبەجێ کردنی حوکمەکەی نەکردبوو. پارێزەری شیرین عەلەم ھولی ڕایگەیاند: «من توانیم تەنیا دوو کەڕەت بیبینم؛ شیرین کە دەسبەسەر کرا سەوادی نەبوو، تەنانەت نەیدەزانی بە فارسی قسان بکات؛ پێی گوتم لە زیندان تا پێنجی سەرەتایی خوێندووە و فێرە فارسیش بووە. بەڵێنی دابوو درێژە بە خوێندن بدات و بڕواتە زانکۆ، گەرەکی بوو یاسا بخوێنێت».\nشیرین لە نامەیەکدا کە لە ڕێکەوتی ٢٨ی بەفرانباری ساڵی ١٣٨٨دا نووسیویەتی ئاوا باسی ئەشکەنجە ڕوحی و جەستەیییەکانی دەکات: «چەند پیاو بوون ئەشکەنجەیان دەدام، بەستبوویانمەوە و بە کابڵ و باتوومی کارەبایی و مست و پێلاقە ھێرشیان دەکردە سەرم. لە فارسی حاڵی نەدەبووم و نەمدەتوانی قسەی پێ بکەم، کە وڵامم نەدەدانەوە ئەوەندەیان لێ دەدام تاوەکوو لە ھۆش خۆم دەچووم. کە بانگی دەدا دەچوون بۆ نوێژ و بە قسەی خۆیان مۆڵەتێکی کورتیشیان بە من دەدا و دواییەکەی ھەمدیسان بەردەوام دەبوونەوە. کاتێک زانیان لەسەر مان لە خواردن گرتنەکەم سوورم، ھەوڵیان دەدا بە زۆری و بە شیلانگ لە ڕێگەی کەپۆمەوە نانم پێ بدەن؛ نەمدەھێشت و شیلانگەکانم دەرکێشاوە، دەبوو بەھۆی دەرد و ئازار و لووت پژانێکی زۆر کە ئێستاکەش ھەر لەگەڵمە. ڕۆژێک شەقێکی وایان لە زگم دا کە دەسبەجێ تووشی ڕزک بووم. لەسەر لاقە بریندارەکانم ئەوەندەیان ڕادەگرتم تا ئەستوور دەبوون. جگەرەیان لەسەر دەستم دەکووژاندەوە. بە کەوشەکانیان ھێندەیان فشار بۆ لاقم دێنا تا نینۆکەکانم ڕەش ھەڵدەگەڕان و فڕێیان دەدا. شەو تا بەیانیش دەنگی گریان و ناڵینم بۆ دەھات، قەڵسی دەکردم؛ دواتر زانیم ئەو دەنگانە تۆمار کراون و بە ئانقەست و بۆ ئازاری زیاترم بڵاو دەکرێنەوە». ئەوانە تەنیا بەشێک لە جەزرەبەکانی شیرین بوون کە بە وتەی خۆی لێی ببوونە مۆتەکە و ئاسەوارەکانیشی ھەر لەگەڵی مابوونەوە.\nدوای لە سێدارە دانی شیرین و ھاوڕێیانی شاعیری کورد، شێرکۆ بێکەس ھۆنراوەیەکی نووسی بە ناوی «کۆماری سێدارە» و ھێرشی کردە سەر کۆماری ئیسلامی ئێران:\nئەمڕۆ با بریندارە و\nھەتاوێکی سووری لێ ئەچۆڕێتەوە\nھەموو درەختەکان بوون بە دار ھەنار\nھەموو ماڵەکان ئەرخەوانین\nھەموو شەقامەکان ھەستاونەتە سەر پێیان\nئەمرۆ لە ڕۆژھەڵاتی وڵاتەکەما\nپۆلێک کۆتری سوور لە زیندانەوە\nلەسەر سێدارەوە ھەڵفریون و\nکۆترە سوورەکان دەڵێن:\nئێمە گمەی ئەو چیایانەین کە ناگوێزرێنەوە\nئێمە گەرووی ئەو شیعرانەین کە وشک ناکەن\nئێمە لە نەسلی ئەو باھۆزانەین کە نانووشتێنەوە\nئەمڕۆ کۆترە سوورەکان\nبە ئێجگاری گەڕاونەتەوە و ناچنەوە تاران\nکۆماری سێدارەی ئیسلامی خوار خوار بووەتەوە و\nبەڵام ئێمە تازە وا خەریکین لە ملەی بەرزەوە\nدەست بۆ خۆر بەرین و دایبگرینە سەر ئەرز\nلەم بەینایییەوە شەقامە ھەرە گەورەکەی سنە\nناوی خۆی گۆڕی بە فەرزاد کەمانگەر\nلەم بەیانییەوە گەورەترین باخچە مەھاباد\nبوو بە شیرین عەلەم ھولی و مانگی کردە سەر خۆی\nلە کازیوەی ئەمڕۆوە ھەموو ئەو مناڵانەی لەدایکبوون\nناوی فەرھاد وەکیلییان لێ نرا!\nلە یەکەم گزنگی سووری بەیانەوە\nمھدی ئیسلامیان بوو بە بە گۆمی وان و\nعەلی حەیدەریان بوو بە تاقوەسانی کرماشان\nدەبا کۆماری سێدارە\nسنە لە سێدارە بات!\nمەھاباد بکات بە سڵنگەوە\nنەھێڵێ گیا سەوز بێت و\nنەھێڵێ ئاو ھاژە بکات و\nنەھێڵی باران ببارێ و\nنەھێڵێ مناڵەکانمان لە دایک بن!\nمن ئیتر لەمڕۆوە ئاشقی چاوانی شیرین عەلەم ھولیم\nلەمڕۆوە ھەرچی شیعرم ھەیە\nئەیانکەم بە گوڵی گۆرانی بۆ باڵای شیرین عەلەم ھولی\nلە ئێستەوە من نینۆکی پەنجەی ئەوم\nلە ئێستەوە من ئیتر دەبمە\nلە ئێستەوە من بازنەی بەجێماوی دەستی شیرینی عەلەم ھولیم\nگوراەی بەجێماوی ئەوم\nخەونی بەجێماوی ئەوم\nمن ئێستە بووم بە جانتا بچکۆلە دەستییەکەی شیرین عەلەم ھولی\nمن ئێستە بووم بە دوا تیکە نانی بەجێماوی و\nمن ئێستە بووم بە خۆڵی ژێر پێڵاوەکەی شیرین عەلەم ھولی\nکۆترە سوورەکان وا دەڵێن:\nکۆماری سێدارەی ئیسلامی\nئەوەی ناتوانی ھەرگیز، ھەرگیز، ھەرگیز\nلە سێدارەی بدات:\nئایندەیە و ئازادی\n^ "IRAN: SHIRIN ALAM HOLI EXECUTED AT EVIN PRISON ALONG WITH 4 OTHER POLITICAL PRISONERS 9 MAY 2010". peacewomen.\n^ "Iran: Executed Dissidents 'Tortured to Confess'". Human Rights Watch (به ئینگلیزی). 11ی ئایاری 2010. Retrieved 2021-05-09. Check date values in: |date= (help)\n^ "Shirin Alam Hooli, the blossom of the resistance of Iranian Kurdistan". NCRI Women Committee (به ئینگلیزی). Retrieved ٩ی ئایاری ٢٠٢١. Check date values in: |access-date= (help)\n^ labadmin. "Justice for Iran complains to UN on four Kurdish victims of enforced disappearance". Justice for Iran (به ئینگلیزی). Retrieved ٩ی ئایاری ٢٠٢١. Check date values in: |access-date= (help)\n^ "Shirin Alamhuli-Atashgah: One Person's Story". Abdorrahman Boroumand Center (به ئینگلیزی). Retrieved ٩ی ئایاری ٢٠٢١. Check date values in: |access-date= (help)\n^ "شرح فشارھای وارد شدە بر من در مدت بازداشت – نامە ای از شیرین علم ھولی". جوانە ھا (به فارسی). Retrieved ٩ی ئایاری ٢٠٢١. Check date values in: |access-date= (help)[بەستەری مردوو]\n^ "How Shirin Holy's Confessions Led to a Death Penalty: 'Description of pressures put on me during my arrest'". Center for Human Rights in Iran. 2010-02-01. Retrieved ٩ی ئایاری ٢٠٢١. Check date values in: |access-date= (help)\n^ "کۆماری سێدارە". malmokurd.com.\nوەرگیراو لە «https://ckb.wikipedia.org/w/index.php?title=شیرین_عەلەم_ھولی&oldid=785536»\nئەم پەڕەیە دواجار لە ١١:٢٠ی ١٦ی ئایاری ٢٠٢١ نوێ کراوەتەوە.


Diplomatic Magazine | مام جه‌لال چى له‌باره‌ى مه‌لا مسته‌فاوه وتووه؟\nمام جه‌لال چۆن باسى یه‌كه‌م بینینى مه‌لا مسته‌فا ده‌كات؟\nمام جه‌لال چى له‌باره‌ى مه‌لا مسته‌فاوه وتووه؟\n- به‌شى یه‌كه‌م -\nله كتێبى " دیدارى ته‌مه‌ن"دا، مام جه‌لال له كۆمه‌ڵێك وێستگه‌ى جیاوازدا ده‌رباره‌ى مه‌لا مسته‌فا دواوه‌و باسى له‌وه كردووه كه به‌ر له‌وه‌ى مه‌لا مسته‌فا ببینێت وه‌كو شتێكى پیرۆز له‌وى ڕوانیوه.مه‌لا مسته‌فا یه‌كێك له‌و كاره‌كته‌ره سیاسیانه‌یه كه مام جه‌لال له كتێبى " دیدارى ته‌مه‌ن"دا، زۆر له‌باره‌یه‌وه دواوه‌و وه‌كو خۆى باسیكردووه كه زۆر تامه‌زرۆى دیتنى بووه‌و دواى یه‌كه‌م دیداریشى له مۆسكۆ له‌گه‌ڵ ئه‌ودا بۆى ده‌ركه‌وتووه كه مه‌لا مسته‌فا ئه‌و پیاوه رۆشنبیره هاوچه‌رخه نییه كه ئه‌و چاوه‌ڕێى كردووه.\nكڕینى مووى مه‌لا مسته‌فا\nئه‌و ده‌مه‌ى كه مام جه‌لال تازه له گه‌ڵ سیاسه‌تدا تێهه‌ڵده‌چێت‌و مه‌لا مسته‌فاش له ڕۆژهه‌ڵاتى كوردستانه‌و سه‌روه‌ختى ڕووخانى كۆمارى مهاباده، مه‌لا مسته‌فاى لاى مام جه‌لال شتێكى پیرۆز بووه، مام جه‌لال ده‌ڵێت:" بارزانى لاى من زۆر شتێكى پیرۆز بوو، وه‌كو موسڵمانێك چۆن به‌ڕێزه‌وه ته‌ماشاى مه‌ككه‌و مه‌دینه ده‌كات، به‌ڕاستى منیش به‌هه‌مان شێوه، یاخود شتێك له خوار ئه‌وه‌وه ته‌ماشاى بارزانیم ده‌كرد، مه‌لا مسته‌فا وه‌كو قاره‌مانێكى میللى گه‌وره‌ى ئازا، له دڵ‌و ده‌روونماندا جێگه‌ى گرتبوو، هه‌تا له‌بیرمه ژنێكى بارزانى له كۆیه سواڵى ده‌كرد چوومه لاى هه‌ندێك مووى پێبوو گوتى: ئه‌وه مووى مه‌لا مسته‌فایه، گوتم باشه بێنه لێت ده‌كڕم ئه‌و كاته دینارێكم هه‌بوو دامێ".\nڕازینه‌بوون مه‌لا مسته‌فا سه‌رۆك بێت\nهه‌ردوو " حیزبى ڕزگارى"و " حیزبى شۆڕش" كه له ئه‌نجامى هه‌ڵوه‌شاندنه‌وه‌ى حیزبى هیواوه دوو ساڵ به‌ر له دامه‌زراندنى پارتى دروستبووبوون‌و دواتر زۆرینه‌ى سه‌كرده‌كانى هه‌ر دوو حیزب چوونه سه‌ركردایه‌تى پارتییه‌وه، به وته‌ى مام جه‌لال پێشتر سه‌ركردایه‌تى هه‌ردوو حیزبى شۆڕش‌و ڕزگارى له ده‌ست كه‌سانى خوێنده‌واردا بووه‌و له‌كاتى دروسبوونى پارتیدا ئه‌وان ڕزینه‌بوون كه مه‌لا مسته‌فا سه‌رۆكى پارتى بێت:" به دامه‌زراندنى پارتى سه‌ركردایه‌تى عه‌شایه‌رى گه‌ڕایه‌وه بۆ ناو جوڵانه‌وه‌ى كورد، پارتى كه دامه‌زرا سه‌رۆكه‌كه‌ى مه‌لا مسته‌فا بوو خۆى هه‌م مه‌لا بوو هه‌م سه‌رۆك عه‌شیره‌ت، دوو جێگره‌كه‌شى شێخ له‌تیف‌و كاكه زیاد بوون، ئه‌وه بوویه هۆى ئه‌وه‌ى كۆمه‌ڵێك گه‌نج واز له پارتى بێنن، هه‌موو شۆڕشییه‌كان " مه‌به‌ست سه‌ركرده‌كانى حیزبى شۆڕش"ه، قبوڵیان بوو له‌سه‌ر بنه‌ماى تیۆریه‌ى حیزبێكى دیموكراتى شۆڕشگێڕ پارتى دامه‌زرێ، به‌ڵام كه هاته سه‌ر دانانى سه‌ركردایه‌تییه‌كه‌ى جیابوونه‌وه‌و گوتیان ئێمه ئه‌وه قبوڵ ناكه‌ین، له‌سه‌ر مه‌لا مسته‌فاش ڕازینه‌بوون‌و ده‌یانگوت مه‌لا مسته‌فا كابرایه‌كى عه‌شایه‌رییه‌و تاقیكردنه‌وه‌ى حیزبایه‌تى نییه، با وه‌ك كه‌سێكى نیشتیمان په‌روه‌ر ڕه‌چاوى بكه‌ین نه‌ك بیكه‌ین به سه‌رۆكى خۆمان".\nجارێكیترو به‌ر له ساڵێك له گه‌ڕانه‌وه‌ى مه‌لا مسته‌فا بۆ عێراق، مام جه‌لال سه‌ردانى سۆڤیه‌ت ده‌كاته‌وه‌و وه‌كو خۆى باسیكردووه ئه‌مجاره‌یان به تامه‌زرۆییه‌كى زۆره‌وه به دیدارى مه‌لا مسته‌فا شاد ده‌بێت:" مه‌لا مسته‌فا له مۆسكۆ بوو، جارى دووه‌م له ساڵى 1957 كه چوومه‌وه بۆ مۆسكۆ بینیم، بینینى مه‌لا مسته‌فا ڕووداوێكى گرنگ بوو، ئه‌سعه‌د خۆشه‌وى وتى من هاتووم بت به‌م بۆ لاى مه‌لا مسته‌فا ئه‌و چاوه‌ڕوانمان ده‌كات\nیه‌كه‌م بینى مه‌لا مسته‌فا\nله‌سه‌روه‌ختى ڕووخانى كۆمارى مهاباده‌وه‌و چوونى مه‌لا مسته‌فا بۆ ڕووسیا تا ساڵێك به‌ر له گه‌ڕانه‌وه‌ى بۆ عێراق، هیچ ئاگایه‌كى له پارتى نه‌بووه‌و هیچ په‌یوه‌ندییه‌كى به سه‌ركرده‌كانى ئه‌و پارته‌وه نه‌كردووه كه خۆى سه‌رۆكى بووه.\nوه‌كو مام جه‌لال له به‌رگى یه‌كه‌مى كتێبى " دیدارى ته‌مه‌ن"دا باسیكردووه، پارتى هه‌وڵیداوه په‌یوه‌ندى به مه‌لا مسته‌فاوه بكات، به‌ڵام مه‌لا مسته‌فا خۆى هیچ په‌یوه‌ندى نه‌كردووه، مام جه‌لال گێڕاویه‌تییه‌وه‌و وتوویه‌تى:" له ساڵى 1955 چووم بۆ ڤیستیڤاڵى وارشۆ، له‌وێوه ده‌عوه‌تكرام بۆ چین به‌ڕێگاى سۆڤییه‌تدا چووم‌و هه‌وڵمدا له‌وێوه مه‌لا مسته‌فا ببینم‌و باسى خۆمانى بۆ بكه‌م، دوو هه‌فته زیاتر له مۆسكۆ مامه‌وه ڕۆژێك " محه‌مه‌د عه‌لى هاشمى نه‌جه‌فى" له‌ژوره‌كه‌ى منه‌وه قسه‌ى له‌گه‌ڵ كرد به‌ڵام نه‌یان هێشت من قسه‌ى له‌گه‌ڵ بكه‌م‌و تێیان گه‌یاندم كه ناتوانیت ئه‌مجاره بیبینیت".\nجارێكیترو به‌ر له ساڵێك له گه‌ڕانه‌وه‌ى مه‌لا مسته‌فا بۆ عێراق، مام جه‌لال سه‌ردانى سۆڤیه‌ت ده‌كاته‌وه‌و وه‌كو خۆى باسیكردووه ئه‌مجاره‌یان به تامه‌زرۆییه‌كى زۆره‌وه به دیدارى مه‌لا مسته‌فا شاد ده‌بێت:" مه‌لا مسته‌فا له مۆسكۆ بوو، جارى دووه‌م له ساڵى 1957 كه چوومه‌وه بۆ مۆسكۆ بینیم، بینینى مه‌لا مسته‌فا ڕووداوێكى گرنگ بوو، ئه‌سعه‌د خۆشه‌وى وتى من هاتووم بت به‌م بۆ لاى مه‌لا مسته‌فا ئه‌و چاوه‌ڕوانمان ده‌كات، یه‌كسه‌ر سوارى ته‌كسى بووین‌و گه‌شتینه به‌رده‌م باڵه‌خانه‌یه‌ك‌و جه‌ره‌سى لێدا، مه‌لا مسته‌فا خۆى هات ده‌رگاكه‌ى كرده‌وه، سمێڵى تاشیبوو ره‌سمێكى هه‌یه به سمێڵ تاشراوییه‌وه، لاموایه هى ئه‌و كاته‌یه، ئیتر نازانم وه‌كو ده‌روێشَك بۆ لاى شێخى خۆى بچێت باوه‌شم پێدا كرد، نازانم هه‌ر وه‌كو بێهۆشى‌و بێئاگایی وابوو به‌ڕاستى زۆر دڵخۆشبووم به دیتنى مه‌لا مسته‌فا".\nسه‌ره‌ڕاى ئه‌وه‌ى كه مام جه‌لال ته‌واو عاشقى دیتنى مه‌لا مسته‌فا بووه‌و تامه‌زۆرى دیدارى ئه‌و بووه، به‌ڵام وه‌كو مام جه‌لال خۆى گوزارشتى لێكردووه، هه‌ر له‌یه‌كه‌م دیداره‌وه سیحرى مه‌لا مسته‌فا لاى ئه‌و به‌تاڵ بووه‌ته‌وه‌و پێچه‌وانه‌ى ئه‌و وێنه‌یه‌ى دیوه كه ئه‌و له خه‌یاڵى خۆیدا بۆ مه‌لا مسته‌فاى نه‌خشاندووه:" ئه‌و خه‌یاڵه‌ى لاى من هه‌بوو ده‌رباره‌ى ئه‌وه‌ى مه‌لا مسته‌فا زۆر خوێنده‌واره‌و ده‌رباره‌ى ماركسیه‌ت‌و دیاله‌كتیك، ئابورى، شاره‌زاو ڕۆشنبیره، له‌به‌رچاوم ڕۆشت، چونكه به‌و شێوه‌یه نه‌بوو، به‌ڵكو به پێچه‌وانه‌وه بوون، هه‌تا دژى ئه‌و مه‌سه‌لانه‌ش قسه‌ى ده‌كرد، من وام ته‌فسیركرد كه ده‌یه‌وێت من تاقی بكاته‌وه، دژى سۆڤیه‌ت قسه‌ى كردو وتى ئێمه خه‌ریكبووین له‌گه‌ڵ ئه‌مه‌ریكا به‌هۆى بابه عه‌لییه‌وه په‌یوه‌ندى بكه‌ین، چونكه په‌یوه‌ندى له‌گه‌ڵ سۆڤییه‌تدا هیچ سوودى نییه، من هه‌ر وام ده‌زانى من تاقى ئه‌كاته‌وه، له‌به‌ر ئه‌وه منیش به پێچه‌وانه‌وه وه‌ڵامم ده‌دایه‌وه، هه‌ر له‌و سه‌فه‌ره‌دا تێگه‌شتم كه مه‌لا مسته‌فا ئه‌و پیاوه رۆشنبیره هاوچه‌رخه نییه كه من چاوه‌ڕێم ئه‌كرد، به‌ڵام وه‌كو سه‌ركرده‌یه‌كى كوردى ئه‌هاته پێش چاوم كه مه‌شاعیرى كوردى زۆرباش بوو، وا هه‌ستت ده‌كرد خه‌بات ئه‌كات له پێناوى مافى كوردو میلله‌تى كورددا".\nمام جه‌لال ده‌ڵێت:" نامه‌یه‌كى دامێ بۆ شێخ ئه‌حمه‌دى بارزانى، ئه‌و نامه‌یه ئینتیباعێكى خراپى دایه هه‌موومان، ئه‌وان له‌نامه‌كان زۆر توڕبوون، به‌تایبه‌تى نامه‌كه‌ى كه بۆ شێخ ئه‌حمه‌دى نوسیبوو، چونكه وا نوسرابوو وه‌كو موریدێك كه نامه بۆ شێخى خۆى ده‌نوسێ، نوسیبووى كه ئه‌و سۆفییه‌كى وه‌ك سه‌گى به‌ر ماڵیانه، ئاماده‌یه پێڵاوى بن پێى ئه‌و بێت"\nنامه‌كه‌ى مه‌لا مسته‌فا بۆ شێخ ئه‌حمه‌دى بارزانى\nله گه‌ڕانه‌وه‌یدا بۆ عێراق‌و كوردستان، مه‌لا مسته‌فا به‌مام جه‌لالدا نامه‌یه‌ك بۆ شێخ ئه‌حمه‌دى بارزانى ده‌نێرێته‌وه‌و له‌سه‌ر داواى مام جه‌لالیش نامه بۆ ئیبراهیم ئه‌حمه‌دو شێخ سادقى برازاى‌و هه‌مزه عه‌بدوڵا ده‌نووسێت‌و ده‌نێرێت.\nمام جه‌لال ده‌گێڕێته‌وه‌و ده‌ڵێت:" نامه‌یه‌كى دامێ بۆ شێخ ئه‌حمه‌دى بارزانى، ئه‌و نامه‌یه ئینتیباعێكى خراپى دایه هه‌موومان، ئه‌وان له‌نامه‌كان زۆر توڕبوون، به‌تایبه‌تى نامه‌كه‌ى كه بۆ شێخ ئه‌حمه‌دى نوسیبوو، چونكه وا نوسرابوو وه‌كو موریدێك كه نامه بۆ شێخى خۆى ده‌نوسێ، نوسیبووى كه ئه‌و سۆفییه‌كى وه‌ك سه‌گى به‌ر ماڵیانه، ئاماده‌یه پێڵاوى بن پێى ئه‌و بێت، خۆى وا ڕزیل‌و بچووك پیاشندابوو، هه‌تا شێخ سادق‌و شێخ عوبێد نامه‌كه‌یان نه‌دایه‌و دژى نامه‌كه قسه‌یان كرد، من‌و مامۆستا ئیبراهیم‌و شێخ سادق‌و هه‌مزه عه‌بدوڵا ئه‌و نامه‌یه‌مان دیوه".\nوه‌كو مام جه‌لال باسیكردووه به‌هۆى دوورى‌و بێئاگاییان له پارتى، له ساڵانى 1953 – 1958، بۆچوونێك له‌ناو سه‌ركردایه‌تى پارتیدا هه‌بووه كه مه‌لا مسته‌فاو ئه‌وانه‌ى له سۆڤیه‌تن له سه‌ركردایه‌تى دوور بخرێنه‌وه‌و ئیبراهیم ئه‌حمه‌دیش ئه‌و بۆچوونه‌ى هه‌بووه:" كاتێك مه‌لا مسته‌فا هه‌ر له سۆڤییه‌ت بوو، هیچ ئاگاى له پارتى نه‌بوو، هیچ ده‌ورێكیشى نه‌بوو له بزوتنه‌وه‌ى كوردایه‌تیدا، هه‌واڵێك بڵاوبوویه‌وه مه‌لا مسته‌فاو ئه‌وانه‌ى نه‌فى كراون بۆ ڕووسیا مادام له وڵات نین‌و ئاماده‌نین، پێوویسته له‌سه‌ركردایه‌تى لا ببرێن، مامۆستا ئیبراهیم ئه‌حمه‌د ره‌ئى وابوو كه بارزانى له وڵات نییه‌و ئاگاى لێمان نییه‌و نازانین ئایا ئه‌و سه‌رۆكى پارتى قبوڵه، یان قبوڵى نییه، ئێمه ئه‌و وه‌ك سه‌رۆك قبوڵ ناكه‌ین".\nسه‌ربازى عه‌بدولكه‌ریم قاسم\nدواى ئه‌وه‌ى كه له ساڵى 1958 مه‌لا مسته‌فا له سۆڤیه‌ت ده‌گه‌ڕێته‌وه، خۆى وه‌كو سه‌ربازى عه‌بدولكه‌ریم نیشان ده‌دات‌و له چه‌ند بۆنه‌و جێگه‌ى جیاوازیشدا، گوزارشتى " من سه‌ربازى عه‌بدولكه‌ریم قاسمم" دووپات ده‌كاته‌وه.\nبه بڕواى مام جه‌لال په‌یوه‌ندى نێوان مه‌لا مسته‌فاو عه‌بدولكه‌ریم قاسم به‌شێوه‌یه‌كى زۆر ناڕاست‌و ناڕه‌وا داڕێژراوه‌و مه‌لا مسته‌فا هه‌ر له‌یه‌كه‌م ڕۆژى هاتنیه‌وه ئیعلانى كردوه‌و وتوویه‌تى " من سه‌ربازى عه‌بدولكه‌ریم قاسمم، ته‌نها دوو كه‌س هه‌یه له دونیادا ئیتاعه‌ى موتڵه‌قیان بكه‌م یه‌كێكیا شێخ ئه‌حمه‌ده‌و ئه‌وی تریان عه‌بدولكه‌ریم قاسمه، مه‌لا مسته‌فا به ره‌سمى له رۆژنامه‌دا بڵاوى یكرده‌وه‌و له خۆیشاندانێكى جه‌ماوه‌ریشدا له سلێمانى كه بۆ پێشوازى ئه‌و ڕێكخرابوو وتى من سه‌ربازى زه‌عیم عه‌بدولكه‌ریمم".\nمه‌لا مسته‌فا وه‌ڵامى ئه‌وانه‌ى داوه‌ته‌وه كه به زه‌عیم‌و سه‌رۆك ناویان بردووه‌و ڕازی نه‌بووه به‌و شێوه‌یه ناوى بێنن، مام جه‌لال ده‌ڵێت:" مه‌لا مسته‌فا له زۆر جێگا ئه‌یگوت من زه‌عیم نیم، من عه‌سكه‌رى عه‌بدولكه‌ریم قاسمم، ئێمه‌ش ئه‌مان ویست بڵێین تۆ سه‌رۆكى پارتییه‌كى كه نه‌ته‌وه‌ى دووه‌مه له عێراقدا، عه‌بدولكه‌ریم قاسمیش سه‌رۆكى هه‌موو عێراقه، ئێمه لاریمان نییه ئه‌و سه‌رۆكى سه‌رۆكه‌كه‌مان بێت، به‌ڵام نابێت تۆ سه‌ربازى ئه‌و بیت، به‌ڵام مه‌لا مسته‌فا ئه‌یگوت نه‌خێر من سه‌ربازى عه‌بدولكه‌ریم قاسمم".\nبه‌و وته‌ى مام جه‌لال، كاتێك مه‌لا مسته‌فا له سۆڤیه‌ت گه‌ڕاوه‌ته‌وه، جیا له‌وه‌ى خۆى وه‌كو سه‌ربازێكى عه‌بدولكه‌ریم قاسم وێنا كردووه، هاوكات ده‌رباره‌ى برایه‌تى نێوان كوردو عه‌ره‌بیش گه‌شتووه‌ته ئه‌و ده‌ره‌جه‌یه‌ى كه ئاماده نه‌بووه هیچ داخوازییه‌كى كورد كه بۆنى جیابوونه‌وه‌ى لێبێت باسبكات.\n" له پێشوازى خه‌ڵكداو له وتاره‌كانیدا هه‌میشه باسى ئه‌وه‌ى ده‌كرد ئێمه هه‌موو عێراقین، هه‌موومان براین، جیاوازى له نێوان كوردو عه‌ره‌ب‌و موسڵمان‌و مه‌سیحیدا نییه‌و هه‌موومان سه‌ربازى عه‌بدولكه‌ریم قاسمین، له زۆر جێگه‌دا ئه‌یوت داواكردنى هه‌ر شتێك كه ببێته هۆى جیابوونه‌وه‌و ناكۆكى ئه‌وه ته‌فره‌قه‌یه، مه‌لا مسته‌فا بۆچوونى ده‌رباره‌ى برایه‌تى گه‌شتبووه ئه‌و ده‌ره‌جه‌یه ئاماده نه‌بوو هیچ داخوازییه‌كى كورد كه بۆنى جیابوونه‌وه‌ى لێبێت داواى بكات، كاتێ كار گه‌شته سه‌ر ئیجازه‌ى پارتى عه‌بدولكه‌ریم‌و مه‌لا مسته‌فا گفتوگۆیان ده‌رباره‌ى ناوه‌كه‌ى كرد، مه‌لا مسته‌فا لایه‌نگرى ئه‌وه بوو كه ته‌نانه‌ت مه‌رج نییه ناوى كورد یا كوردستانیشى پێوه بێت".\nتێكچوونى په‌یوه‌ندى نێوان قاسم‌و مه‌لا مسته‌فا\nمام جه‌لال باس له تێكچوونى په‌یوه‌ندى نێوان عه‌بدولكه‌ریم‌و قاسم‌و مه‌لا مسته‌فا ده‌كات‌و ئاماژه به‌وه ده‌كات كه كوشتنى ئه‌حمه‌د ئاغاى زێبارى نێوانى عه‌بدولكه‌ریم قاسم‌و مه‌لا مسته‌فاى تێكداوه، مام جه‌لال ده‌ڵێت:" كاتێك كه قاسم ته‌قه‌ى لێكرا، ئێمه چوین بۆ لاى بۆ نه‌خۆشخانه، من له‌گه‌ڵ مه‌لا مسته‌فادا بووم، كه چووینه ژورێ عه‌بدولكه‌ریم قاسم چاكبووبوه‌وه‌و خۆشحاڵ بوو به هاتنه‌كه‌ى مه‌لا مسته‌فا، دانیشت‌و باسى كوشتنى ئه‌حمه‌د ئاغاى زێبارى كرا، مه‌لا مسته‌فا باسى ئه‌وه‌ى كرد كه خه‌ڵك گیراون، عه‌بدولكه‌ریم قاسمیش وه‌ك سه‌رۆكى ده‌وڵه‌ت‌و سه‌رۆكى ئه‌نجومه‌نى وه‌زیران قسه‌ى ده‌كرد، گوتى ئه‌وه تاوانێكه كراوه‌و كوژراو هه‌یه، پێویسته له ڕێگاى دادگاوه چاره‌سه‌ر بكرێت با بزانین دادگا چى بریار ئه‌دا، مه‌لا مسته‌فا وتى وه‌ڵا ئه‌وه من كردوومه، من ئه‌وانه‌م ناردووه، كه‌ریم قاسمیش گوتى نا مه‌لا مسته‌فا تۆ نه‌ت ناردوون تۆ پیاویت‌و كارى وا ناكه‌یت، تۆ دۆستى منیت، تۆ دژى یاسا ئیش ناكه‌یت، بێگومان ئه‌و گه‌نجانه كۆنه رقیان له دڵدا بووه، مه‌لا مسته‌فا له‌سه‌رى رۆشت‌و گوتى نه‌خێر من ناردومن، ئه‌گه‌ر ئه‌و گه‌نجانه ئه‌وه‌یان كردبێت ئه‌وه من پێ كردوون، كه‌ریم قاسم قیژاندى به‌سه‌ر مه‌لا مسته‌فادا، یه‌كه‌مجاربوو من قاسم به توڕه‌یی ببینم، گوتى تۆ نه‌تناردوون".\nمام جه‌لال كه له‌و كاته‌دا له‌گه‌ڵ مه‌لا مسته‌فادا بووه، ئاماژه بۆ ئه‌وه ده‌كات كه مه‌لا مسته‌فا چاوه‌ڕێى ئه‌وه‌ى نه‌كردووه كه كه‌ریم قاسم بقیژێنێ به‌سه‌ریدا، "مه‌لا مسته‌فا مات بوو زۆرى پێمناخۆشبوو، به بۆچوونى خۆم ئه‌مه سه‌ره‌تاى تێكچوونى په‌یوه‌ندى نێوان مه‌لا مسته‌فاو عه‌بدولكه‌ریم قاسم بوو".\nمه‌لا مسته‌فاو كۆنگره‌ى پێنجه‌مى پارتى\nسه‌ربارى به‌شدارینه‌كردنى له كۆنگره‌ى یه‌كه‌مى پارتیدا، به‌هۆى ئه‌وه‌ى كه له سۆڤیه‌ت بووه، مه‌لا مسته‌فا به‌شدارى كۆنگره‌كانى دووه‌م‌و سێیه‌م‌و چواره‌مى نه‌كردووه‌و به فه‌رمانى شێخ ئه‌حمه‌دیش ڕازی بووه به‌شدارى كۆنگره‌ى پێنجه‌مى پارتى بكات.\nمه‌لا مسته‌فا له كۆنگره‌ى پێنجەم دا قسه‌ى زۆر ناشیرینى كرد، زۆر دژى حیزب قسه‌ى كرد، گوتى حیزب به‌ڵایه، حیزب ته‌فره‌قه‌یه، حیزب تێكدانى میلله‌تى كورده، وتى ئه‌وانه‌ى ئێوه پێیان ده‌ڵێن ده‌ره‌به‌گ‌و ئاغا من خۆشم ده‌وێن.\nمام جه‌لال، باسى به‌شدارى مه‌لا مسته‌فا له كۆنگره‌ى پێنجه‌مدا ده‌كات‌و ده‌ڵێت:" چاوه‌ڕێمان كرد تا ساڵى 1960 كه پارتى ئیجازه‌ى وه‌رگرت‌و كۆنگره‌ى پێنجه‌مى له 5ى مایسى 1960 گرت، مه‌لا مسته‌فا له بارزانه‌وه نه‌هاته به‌غداد بۆ به‌شدارى كۆنگره، ئه‌وه بوو وه‌فدێك چوو شێخ ئه‌حمه‌دى قانیع كرد، شێخ ئه‌حمه‌دیش ئه‌مرى به مه‌لا مسته‌فا كرد به‌شدارى كۆنگره بكات، پاشان مه‌لا مسته‌فا له كۆنگره‌دا قسه‌ى زۆر ناشیرینى كرد، زۆر دژى حیزب قسه‌ى كرد، گوتى حیزب به‌ڵایه، حیزب ته‌فره‌قه‌یه، حیزب تێكدانى میلله‌تى كورده، وتى ئه‌وانه‌ى ئێوه پێیان ده‌ڵێن ده‌ره‌به‌گ‌و ئاغا من خۆشم ده‌وێن".\nوه‌كو مام جه‌لال باسیكردووه دواى قسه‌كانى مه‌لا مسته‌فا له كۆنگره‌دا، عه‌ونى یوسف ره‌ئى وابووه كه خواحافیزى له مه‌لا مسته‌فا بكرێت‌و داواى لێبكرێت كه واز له پارتى بێنێت‌و پێى بگوترێت خوا حافیزت بێت‌و بڕۆ.\n" مامۆستا ئیبراهیم ئه‌حمه‌د پێچه‌وانه‌ى ئه‌وه بوو، پێیوابوو كه عه‌بدولكه‌ریم قاسم ده‌یه‌وێت ته‌فره‌قه بخاته نێوانمان، كه‌ریم قاسم جوابى بۆ مامۆستا ئیبراهیم ناردبوو وتبووى من دژى حیزب نیم‌و مه‌لا مسته‌فا به‌ره‌و خراپى ئه‌ڕوات، حه‌قه ئه‌وان خۆیان له كاروبارى عه‌شایه‌رییه‌وه تێكه‌ڵ نه‌كه‌ن، مامۆستا ئیبراهیم وه‌ڵامى دایه‌وه مه‌لا مسته‌فا سه‌رۆكى ئێمه‌یه، ئێمه هه‌موومان یه‌كین".\nجیا له‌و بۆ چوونه‌ى ئیبراهیم ئه‌حمه‌د، مام جه‌لال باس له هه‌ڵوێستێكى خۆیشى ده‌كات،" كه‌ریم قاسم جوابێكى بۆ من نارد منیش زۆر به توندى وه‌ڵامم دایه‌وه، ڕاستییه‌كه‌ى ئێستا په‌شیمانم، به‌كه‌سه‌م گوت كه هه‌واڵه‌كه‌ى بۆ هێنابووم، وتم پێى بڵێ وه‌ڵڵاهى كوردستانى لێده‌كه‌ین به ڤێتنام ئه‌گه‌ر باش دا نه‌نیشێ، باشتره په‌یوه‌ندى له‌گه‌ڵ مه‌لا مسته‌فا تێكنه‌دات‌و مه‌لا مسته‌فا سه‌رۆكى ئێمه‌یه، ئه‌گه‌ر ئه‌و رۆژه ئێمه نیه‌تمان له‌گه‌ڵ مه‌لا مسته‌فا خراپ بوایه، یا زۆر دڵسۆزى ئه‌و نه‌بووینایه، ئه‌وه فرسه‌تێكى وه‌ها هاتبووه پێشه‌وه كه به ئاسانى مه‌لا مسته‌فا خۆى ئه‌ڕۆشت‌و له حیزب جیا ئه‌بوویه‌وه، كه‌ریم قاسمیش به‌و جۆره دژایه‌تى پارتى نه‌ده‌كرد، چونكه دژایه‌تییه‌كه‌ى ته‌نها له ڕقى مه‌لا مسته‌فا بوو".\nڕه‌تكردنه‌وه‌ى مافى په‌نا به‌رێتى له لایه‌ن توركیاو سوریاوه\nبه‌پێى گێڕانه‌وه‌و باسكردنى مام جه‌لال، دواى تێكچوونى نێوان پارتى‌و عه‌بدولكه‌ریم قاسم‌و له‌سه‌روه‌ختى خۆئاماده‌كردن بۆ خه‌باتى چه‌كداری دژى قاسم، ئه‌وان نه‌یان ده‌زانى كه مه‌لا مسته‌فا چى ئه‌كاو چى ناكا، " له‌ڕێى عه‌لى عه‌سكه‌رى‌و ئه‌حمه‌د عه‌بدوڵاو عه‌لى حه‌مدییه‌وه له بادینانه‌وه هه‌واڵمان بۆ هات كه مه‌لا مسته‌فا گه‌شتووه‌ته ئه‌و ناوچه‌یه، به‌ڵام نیازى وایه كه بڕوات‌و ببێت به په‌نابه‌رى سیاسى له توركیا یاخود له سوریا، به‌پێى ئه‌و هه‌واڵانه‌ى به‌ده‌ستمان گه‌شتبوو مه‌لا مسته‌فا به ته‌ماى شه‌ڕكردن‌و شۆڕش كردن نییه‌و هه‌ر له‌وێ زۆركه‌سیش هه‌وڵیان له‌گه‌ڵ مه‌لا مسته‌فا دابوو كه سه‌فه‌ر نه‌كات‌و واز له‌و فیكره‌یه بێنێت، به تایبه‌ت عه‌لى عه‌سكه‌رى‌و عه‌لى حه‌مدى‌و ئه‌سعه‌د خۆشه‌وى، به‌ڵام ئه‌و له‌سه‌ر فیكره‌كه‌ى خۆى سوور بوو، هه‌تا جوابى بۆ توركیا ناردو توركیا قبوڵى نه‌كردو دواتر هه‌وڵیدا بچێت بۆ سوریاو سوریاش قبوڵى نه‌كردو به‌ناچارى له كوردستان مایه‌وه".


"سەرپەرشتیکردن و چاودێریکردنی هەموو کارەکانی فرۆکەخانەکان لەلایەن فەرمانبەرانی فیدراڵییەوە دەبێت" - KGN\nYou Are Here: Home » عیراق » “سەرپەرشتیکردن و چاودێریکردنی هەموو کارەکانی فرۆکەخانەکان لەلایەن فەرمانبەرانی فیدراڵییەوە دەبێت”\nحكومەتی عیراق رایگەیاند هەرێم و بەغدا رێككەوتون و كردنەوەی فڕۆكەخانەكانی هەرێمیش یەكلابۆتەوەو بەمنزیكانە رادەگەیەنرێت و مووچەی تەندروستی و پەروەردەش دابەشدەكرێت.\nسەعد حەدیسی وتەبێژی حكومەتی عیراق ئەمڕۆ 12ی ئاداری 2018، لەلێدوانێكی رۆژنامەوانیدا رایگەیاند: لەنێوان هەرێم و بەغدا رێككەوتن كراوەو بەمنزیكانەیش فڕۆكەخانەكانی هەولێرو سلێمانی بەڕووی گەیشتە نێودەوڵەتییەكاندا دەكرێنەوە.\nحەدیسی راشیگەیاند: كۆبوونەوەكانی نێوان هەرێم و بەغدا لەبارەی هەڵگرتنی گەمارۆی سەر فڕۆكەخانەكان یەكلابۆتەوەو لەرۆژانێكی نزیكدا كردنەوەی فڕۆكەخانەكاندا بەڕووی گەشتە نێودەوڵەتییەكاندا رادەگەیەنرێت و بەپێی رێككەوتنەكەش سەرپەرشتیكردن و چاودێریكردن و بەڕێوەبردنی فڕۆكەخانەكانیش لەژێر دەسەڵاتی فیدراڵی دەبێت.\nئەوەشی خستۆتەڕوو كە كردنەوەی فڕۆكەخانەكان دوای تەواوكردنی رێوشوێنەكان دەبێت لەلایەن فەرمانبەرانی حكومەتی فیدراڵییەوە لە رۆژانی داهاتوودا، وتیشی: كارەكانی سەرپەرشتیكردن و چاودێریكردن و دۆسیەی گومرگ و پاسپۆرت و هاتووچۆو ئاسایش لەلایەن فەرمانبەرانی فیدراڵییەوە دەبێت.\nلەبارەی مووچەی فەرمانبەرانیشەوە، ئاشكرایكردوە: كاركردن و گفتوگۆی بەردەوام لەنێوان حكومەتی فیدراڵی و حكومەتی هەرێم لەبارەی خەرجكردنی مووچەی فەرمانبەرانەوە بەردەوامە، تەئكیدی لەسەر ئەوەشكردەوە كە مووچەی تەندروستی و پەروەردە لەنزیكترین كاتدا دابەشدەكرێت.\nوتەبێژی حكومەتی عیراق لەبارەی دواخستنی پرسی نەوت و دەروازەی فیشخاپوریش بۆ دوای هەڵبژاردنەكان، دەڵێت: لەئێستادا كار بۆ یەكلاییكردنەوەی دۆسییەی دەروازە سنوری و كێڵگە نەوتییەكانی هەرێمی كوردستان دەكرێت.\n#فڕۆکەخانە #فیدڕال #موچە\nبرێت مەكگۆرك:کردنەوەی فڕۆکە خانەکانی هەرێم هەنگاوێکی گرنگە\n- 6 بینه‌ر


جان کیری داوای فشار ده‌کات بۆ سه‌ر کۆریای باکور\nجان کیری وه‌زیری ده‌ره‌وه‌ی وڵاته یه‌کگرتووه‌کانی ئه‌مریکا ده‌ستی کردووه به گه‌شتێک بۆ ژماره‌یه‌ک وڵاتی ئاسیا.\nله میانه‌ی ئه‌م گه‌شته‌یدا وه‌زیری ده‌ره‌وه‌ی ئه‌مریکا به‌رنامه‌ی هه‌یه هه‌وڵ بدات بۆ فشارخستنه سه‌ر کۆریای باکور تاوه‌کو ده‌ستبه‌رداری خواسته ناوکیه‌کانی ببێت و هه‌روه‌ها چینیش پشێویه‌کانی ناوچه‌که که‌م بکاته‌وه.\nواشنتۆن ناڕازیه به‌رامبه‌ر هه‌وڵه‌کانی چین بۆ کۆنترۆڵکردنی چه‌ند به‌شێکی هه‌ردوو ده‌ریای ڕۆژهه‌ڵاتی چین و باشوری چین.\nوێستگه‌ی یه‌که‌می سه‌ردانه‌که‌ی وه‌زیری ده‌ره‌وه‌ی ئه‌مریکا کۆریای باشوره و ڕۆژی هه‌ینیش ده‌چێته چین و ڕۆژی شه‌ممه‌ش سه‌ردانی ئیندۆنیسیا ده‌کات.\nله‌وه‌تای به‌ڕێز کیری پۆستی وه‌زیری ده‌ره‌وه‌ی ئه‌مریکای وه‌رگرتووه ئه‌مه پێنجه‌مین جاره سه‌ردانی وڵاتانی ئاسیا بکات.\nبه‌ڕێوبه‌رایه‌تیه‌که‌ی سه‌رۆک ئۆباما له هه‌فته‌ی ڕابردوودا داوای له بێژینگ کرد پێداچوونه‌وه به هه‌ڵوێسته‌کانی خۆیدا بکات له‌سه‌ر ئه‌و ناوچانه‌ی ده‌ریاکان، چونکه وه‌ک ده‌ڵێت ئه‌و ڕاگه‌یاندنانه‌ی له‌سه‌ر ئه‌و دۆسێیانه ده‌درێن له‌گه‌ڵ یاسا نێونه‌ته‌وه‌ییه‌کاندا یه‌ک ناگرنه‌وه.\nوه‌هاش چاوه‌ڕوانده‌کرێت له میانه‌ی سه‌ردانه‌که‌یدا بۆ چین هانی بێژینگ بدات بۆ ئه‌وه‌ی فشاری زیاتر بخاته سه‌ر کۆریای باکوری هاوپه‌یمانی تا ده‌ستبه‌رداری به‌رنامه ناوکیه‌که‌ی ببێت.\nکاربه‌ده‌ستانی ئه‌مریکا ده‌ڵێن جان کیری ده‌خوازێت کۆریای باکور بگه‌ڕێته‌وه بۆسه‌ر مێزی دانوستاندنی شه‌ش لایه‌نه به‌ڵام ئاماژه‌شی به‌وه کردووه پێویسته پیۆنگ یانگ هه‌نگاوی متمانه پێکراو بنێت تا بتوانێت ئه‌و هه‌نگاوه نوێیه بنێت.


لەگەڵ بەرزبونەوەى دۆلار بۆ بەرزترين ئاست لە ماوەى زياتر لە مانگێكدا، نرخى زێڕ پاشەكشەى زياترى كرد، ئەوەش لەكاتێكدايە وەبەرهێنەران گومانيان هەيە لە ڕێوشوێنەكانى هاندان بۆ پشتگيریكردنى زيانەكانى ئابوريى بەهۆى ڤايرۆسى كۆرۆناوە، هەروەها چاوەڕێى لێدوانى بەرپرسانى ئەنجومەنى يەدەگى فيدراڵى "بانكى ناوەندى ئەمريكى" دەكەن لەم هەفتەيەدا.\nئاژانسى ڕۆيتەرز بڵاويكردوەتەوە، نرخی زێڕ لە مامەڵە خێراكاندا 0.35% دابەزينى بەخۆيەوە بينى و يەك ئۆنسە دابەزى بۆ 1905.80 دۆلار، ئەوەش دواى شەپۆلێكى فرۆشتنى گەورە كە بووە هۆى دابەزينى كانزا گرانبەهاكانى جۆرى زێر بۆ نزمترين ئاستى لە مانگى هەشتدا كە 1882.70 دۆلار بوو بۆ يەك ئۆنسە.\nڕونيشكراوەتەوە، هەروەها گرێبەستە دواخراوەكانى ئەمريكا بۆ زێڕ 0.2% پاشەكشەى كردوە و يەك ئۆنسە هاتووەتە خوارەوە بۆ 1907.60 دۆلار.\nهەروەها دۆلاريش كە يەكێكە لە پەناگە ئارامەكان بەرزبووەتەوە بۆ بەرزترين ئاستى لەماوەى شەش هەفتەى ڕابردودا، ئەويش لەبەرامبەر دراوە سەرەكيەكانى ترى جيهان، بەهۆى ئەوەشەوە ئاڵتون پاشەكشەى زياترى كردووە.\nلاى خۆيەوە جيرۆن پاوڵ، سەرۆكى ئەنجومەنى يەدەگى فيدراڵى لە كۆنگرێسى ئەمريكا باسى لەوەكردووە، تائێستاش ڕێگەى بەردەم ئابوريى تەمومژاوييە و بانكى ناوەندى ئەمريكى ڕێوشوێنى زياتر دەگرێتە بەر ئەگەر پێويست بكات.\nهەرچى سەبارەت بە كانزا گرانبەهاكانى ترە، نرخى زيو 1.08% دابەزينى بەخۆيەوە بينيوە و يەك ئۆنسە هاتووەتە خوارەوە بۆ 24.46 دۆلار، هەروەها پلاتين 1.55% ى نرخەكەى لەدەستداوە و يەك ئۆنسە بە 867.63 دۆلارەوە مامەڵەى پێوە دەكرێت.\n2020.09.27 - 11:10


ANF | ڤیان جاف)ـه کێ بێ؟ بەشی چوارەم\nسێشه‌ممه, 9 Feb 2021, 23:25\n”جه کەسایەتیی هێزوو YJA-STARی جە حه‌فتانین پەی سەرجەم هێزه‌کانو یەکینەکێ ژەنێ ئازادێ (یەژاستار-YJA-STAR)ی“\nگه‌لوو کوردی به گردی و ژه‌نه‌ی کورده به‌تایبه‌تی جه راو به دێ ئارده‌و ئیراده‌ی و شناسنامه‌ی و ئازادی وێشا‌نه هه‌ز‌ینێ فرێ و گه‌ورێشا ده‌ینێ و ئیسه‌یچ به‌رده‌وامێنێ و چی دمایچ پێسه‌و باوی ڕووه دێرینه‌کا نه‌خشین که‌را. ئه‌ندام بیه‌ی دلێ حه‌ره‌که‌تیه‌وه پیسه‌و YJA-STARی به ڕاستی غروور و شکۆمه‌ندی و ڕوومه‌تێ‌وه گه‌وره‌ن، چوون گردوو ڕوێ ڕۆحوو پیرۆزی مرۆڤی دلێشه‌نه وێش به‌خته که‌رۆ و ئانێچه دلێشه‌نه ژیوا ئینه‌ی هه‌وڵوو وێ به‌هێزکه‌رده‌ی جه دژوو کۆلایه‌تینه. ڕیکوسته‌و 'YJA-STAR'''ی به ونه‌و هه‌زاران کناچه جوانا ئاوی دریان و ڕیکوسته‌و گه‌وهه‌ری ژه‌نێن. په‌وکی ئارۆ همێدوو ژه‌نه ئازارچه‌شته‌کان و پێشاهه‌نگوو جه‌ساره‌توو ژه‌نێن. یانی تاوو واچوو ''''YJA-STAR خواوه‌ندوو جه‌ساره‌تی و سزاداو پیا زۆرداره درۆزنه‌کان. ''YJA-STAR'' په‌ناگاو ئا ژه‌نانه که شونه‌و ئازادی و سه‌ربه‌وێییره گێڵا. په‌وکی مشیۆ هیچ کادرێوه ژه‌نێ چ دلێ ''PKK و ''YJA-STARینه، چ دلێو هه‌ر ڕیکوسته‌یوه ته‌ری حه‌ره‌که‌توو ژه‌نێنه وێش چی ڕوومه‌ته‌ی بێبه‌ری نه‌که‌رۆ و هیچ کاتێوه نکۆڵیش چه‌نه نه‌که‌رۆ و وردیش نه‌وینۆ. ئا که‌سه چی زه‌مینه‌یه بڕه‌مۆ یا ماناش نه‌دو، بزاندێ جه ئازادی وێش به‌رمشۆ و مانا مه‌دۆ به لێکوشانوو ئازادی وێش. چوون ئێمه پێسه‌و ژه‌نێ کوردێ، جه زه‌مینوو گه‌ریلاینه باوه‌ڕی و ئیراده و هێزی گه‌وهه‌ریما ده‌رحه‌ق به ژه‌نێ یۆسه‌نوه و ئارۆ گردوو ڕیکوسته‌کاته‌ری ژه‌نێ جه باوشه‌و ئه‌دا "ستارێوه" جه ئه‌دای بیێنمێ و گه‌ورێ بیێنمێ.\nهه‌ر یۆ جه ئێمه ئه‌گه‌ر شۆنه‌و ئازادی ڕاسته‌قینه‌یره گێڵمێ، مشیۆم جه ڕانموونیه‌کا‌و سه‌رۆکی بیاومێنه که ماچو: "ئه‌گه‌ر گردێ قه‌دوو شاخیوه وه‌زاره، مشیۆ کناچێ ماناوه و گێڵا شۆنه‌و ئازادی وێشاره"؛ ئانه په‌ی گردی مه‌بده‌ئێوه سه‌ره‌کی وێڕیکوسته‌ین، جه ده‌می دوور و نزیکه‌نه. مشیۆم بێ ئانه‌یه په‌شتی بینمێ به شێوه‌و ژیوای یه‌کجانشته‌ی، جه شۆنیه‌وه‌نه تاکتیکوو حه‌ره‌که‌تی گردی بێ ئانه‌ی چه‌مه‌ڕاو ئانه‌ی که‌رمێ که چاره‌سه‌ری گیر و گرفتی نه‌ته‌وه‌ییما هه‌ن، گردی وه‌زمێره دلێ سیسته‌می. مشیۆم جه ڕاو پارێزناو گه‌وهه‌ری ژه‌نێنه دلێو شاره‌کاچه‌نه بیمێ هێزوو پێش وسته‌ی، په‌ی پارێزناو ژه‌نا. ئه‌ساسوو یاگه‌گیربیه‌یما جه شاخه‌کاوه که‌رمێ کارێوه سه‌ره‌کی و جه گردوو بواره‌کانه وێما ئاماده که‌رمێ. حه‌ر چه‌نی چیا په‌ی گه‌لوو کوردی دایم بیه‌ن به یاگێ وێپارێزنای و ته‌سلیم‌نه‌بیه‌یش به داگیرکه‌را، مشیۆ ئێمه‌یچ پێسه‌و ژه‌نه‌ی کوردێ کوه‌کا که‌رمێ قه‌ڵاو پارێزنه‌ی ژه‌نا، په‌ی جاریوه‌ته‌ر ژیونای و ڕۆشنوه‌بیه‌و کۆمه‌ڵێوه کادری پێشه‌نگی. تا بتاوا دایم پێشکه‌شی خه‌ته‌و ئازادی و سه‌ربه‌وێیی که‌را. مشیۆم ئا ڕیکوستێ و ئا گروێ که هه‌نێ لێ ژه‌نانه و دلێ کۆمه‌ڵگاینه کار که‌را و جه ده‌مدرێژه‌نه هه‌م ''''YJA-STAR هه‌م ئا ژه‌نێ که جه دڵوه په‌ی ئازادی ئه‌ره‌قه‌تینی گێڵا، که‌رمێشا ته‌ئمین‌که‌روو خه‌ته‌و ئیدولوژی ڕزگاری ژه‌نێ و نازمێ بیمێ مه‌زهه‌بوو سیسته‌می باڵا ده‌ستوو پیای. ئه‌گه‌ر پاسه نه‌بو، ئانه په‌ی هه‌میشه‌ی مه‌تاومێ وێما جه دامه‌و سیسته‌می زۆردار و درۆزنوو پیای ڕزگار که‌رمێ. چون ئه‌چا سیسته‌مه‌نه هیچ چێوێوه جه به‌رژه‌وه‌ندی ژه‌نێنه نیه‌ن. سا که پاسه‌ن، کۆ، په‌ی ژه‌نێ ته‌نیا ماناو ویپارێزنایه‌وه هاڵی چه‌کداریی نیه‌ن و خه‌یاڵش ته‌نیا چاره‌سه‌ری گیر و گرفتی نه‌ته‌وه‌یی نیا. به‌ڵکوو هامده‌م یاگێ په‌نه‌یاونای کادری به شناسنامه و ئیراده‌و ژه‌نێن و یاگێ ڕۆشنکه‌رده‌وه‌ی زیهنیه‌تین. ئه‌گه‌ر هه‌ر یۆ جه ئێمه، چی کۆوه ماناو نه‌قشێوه پاسنه‌ی نه‌ده‌یمێ به شاخی و ئی ژیوایما و به پاو ئانه‌یچ به جۆش و ئیدیعاوه بڕیاره‌ی زانستیه‌و که‌سایه‌تی وێما په‌نه نیاونمێ و به دژوو دماکه‌وته‌یی و کۆلایه‌تی وێما و فێڵبازی و درۆ ده‌له‌سه‌و دوه‌ڕوویی و سه‌رده‌ستی پیای نه‌کۆشمێ، ئانه مومکین نیا که گیر و گرفتێ نه‌ته‌ویێما چاره‌سه‌رێ با. چوون ئه‌ر سه‌ره‌نج بده‌یمێ په‌ی ساڵه‌و 2003 و 2004 ی، فرسه‌تێوه باش بێ په‌ی ئانه‌ی جه ڕه‌وشوو سیاسی مه‌حاڵه‌که‌ی نه‌فعه گێرمێ و ڕووه‌و چاره‌سه‌ری هه‌نگامه هۆرگێرمێ. به‌ڵام گرووهێ چه‌تێ و ته‌سلیم‌کارێ دلێ حه‌ره‌که‌تی ڕاشا وه‌نه گرتیمێ و ڕووبه‌ڕوو خه‌ته‌رێوه گه‌وره‌ی بیه‌یمێوه. دلێ ئا گرووپانه ژمارێوه ژه‌نیچ بێنێ كه ئه‌گه‌ر ئا ژه‌نێ شونه‌و ئازادی ڕاسته‌قینه‌یره گێڵایه‌نێ و نه‌ختێ ویژدان و ئه‌خلاق و ژه‌نێ کوردێشا لاوه بیایا، حه‌تمه‌ن ئا گرووپا بێ‌ته‌ئسیر که‌رێنێ و ڕاو ئا خه‌یانه‌ته گه‌وره‌یه گێرێنێ، به‌ڵام به پێچوانه‌وه جمه‌یوه و خه‌یانه‌تشا یاونا لووتکه و ته‌کانیشا په‌نه‌دا.\nنموونێ فرێ سه‌باره‌ت به ڕۆڵوو ژه‌نێ جه خه‌یانه‌تی و ده‌سجه‌ویبه‌ردای دلێ حه‌ره‌که‌توو ئاپۆچینه هه‌نێ. نموونێ فره نزیکه‌یچ ڕه‌مای "ڕێزان و نووژین"ێ. سا که پاسه‌ن ڕۆڵوو ئێمه ده‌س‌نیشان‌که‌ر و چاره‌نویس سازه‌ن. ئیتر با ئینه‌ی که‌رمێ گۆشواره‌و گۆشیما و سه‌رسه‌ری نزیکێ نه‌بیمێوه و ویرما نه‌شۆوه، چوون ویروه‌به‌رده‌ی خیانه‌ته‌ن.\nگه‌ره‌کم نیا فره درێژ بنویسوو، چوون جه گرد لایه‌نێوه جه مانگه‌و شوباتینه کۆنفرانسێ کادری ئه‌نجام دریا و باوه‌ڕ که‌روو که ئه‌چا به فراوانی گفت‌وگۆ کریۆ و ئا چێوێ که من گه‌ره‌کما واچووشا، جه من باشته‌ر گفت‌وگۆشا سه‌ر که‌ردێ و بڕیار و پرۆژه‌یچ هۆرگنۆ. به‌ڵام ته‌نیا وه‌سیه‌توو من په‌ی ئا کۆنفرانسێ ئانه‌ن که وێما نه‌خڵه‌تنمێ و شۆنه‌و ئیجادکه‌رده‌و بڕیاری تازه‌یره نه‌گێڵمێ. ته‌نیا بڕیارێوه هه‌نه که بده‌یمێش. ئادێچه ئانێنه که ئایا به پاو هه‌ده‌فوو ئازادی ژیومێ، یان نه؟ یان پێسه‌و سه‌رۆک ماچۆ: "ژه‌نی ئازاده کێنه و چه‌نی ژیوۆ؟". ئه‌گه‌ر جوابوو ئا پرسا بده‌یمێوه و بڕیاره‌و به‌شداربیه‌ی به‌دڵ و به‌مه‌ژگ روه‌و ویژدانیوه بده‌یمێ، وه‌سێن. دماو ئانه‌ی ئه‌گه‌ر که‌سێوه بڕیاره‌ی زه‌ڵاڵه ئینا هه‌ده‌فه‌شه‌نه، هه‌ڵبه‌ته مزانۆ چه‌نی کۆشیۆ و چه‌نی شه‌ڕ که‌رۆ، چه‌نی وێش ڕیک وزۆ و سیسته‌موو وێش وه‌ش‌که‌رۆ. هیواداره‌نا چی چوارچوه‌نه گردوو که‌سی چ به‌ڕاوه‌به‌رایه‌تی، چ هه‌ڤاڵێ کۆنێ، چ تازێ، به گردی ئا کۆنفرانسا که‌را به ئامێروو پاکوه‌که‌رده‌و دڵی و مه‌ژگی و بڕیاره‌و ئانه‌ی بدا که جیا جه سه‌رکار لوای و ئازادی، په‌ی چێویه‌ته‌ر نه‌فکریا و شکایه‌ت نه‌که‌را و گردێ به جه‌ساره‌توه بڕیاره‌و سه‌رکه‌وته‌ی بده‌یمێ؛ ئانێ کۆنێنێ و ساحێبێ ڕه‌نجی و ئه‌زموونینێ، با وێشا جه ئینکارکه‌رده‌ی ڕزگار که‌را و به‌هاو وێشا بزانا و هه‌مپه‌یمانی وێشا چه‌نی ڕیکوسته‌ی و ئازادی، تازه که‌راوه. ئانێچه تازێنێ، با وێشا هیچ بێچاره نه‌که‌را و فه‌قیر نه‌گێرا، چوون ئیمکانوو ئازادیما فره‌ن. به‌س ته‌نیا با ته‌مه‌ڵی نه‌که‌را و نه‌ته‌رسا و شۆندۆزی که‌را وفێرێ با و بیاوانه و با به کادرێوه دماڕۆی. با جه سه‌رۆکی و ژه‌نێ فێرێ با و ژه‌نێ به هێز وینا و زوو نه‌مانیا و پاشگه‌زێ نه‌باوه.\nهه‌ریۆ جه ئێمه پێسه‌و ژه‌نێ جه کۆمه‌ڵگاوه ئامێنمێ و په‌ناما ئا‌ردێنه شاخی و چی ژیواینه په‌ی ئازادی گێڵمێ، یانی جه کۆمه‌ڵگانه فاحشیه‌تی، وێکوشته‌ی، شووکه‌رده‌ی و ده‌رس‌وانه‌ی و ڕای فرێ بێنێ. به‌ڵام به زانابییه‌ی یان نه‌زانای ئا رایما نه‌گرتێ وه‌ر و به‌شدارێ ئی ژیوایه بیه‌یمێ. ئه‌چیوه‌دمای ناکۆکیه هه‌نه و فره مۆهێمه‌نه که چاره‌سه‌ره کریۆ، ئادێچه ئانێنه که سه‌ره‌ڕاو خ‌یانه‌تی و ڕه‌مای چی ژیوایه چیروو نامێ عه‌شقی و وه‌شه‌ویسینه وێما که‌رمێ ملوو پیایه‌ره. هه‌وڵ مده‌یمێ که پیایه‌یچ که‌رمێ ملوو وێماوه. هه‌رپاسه چانه‌ین بازێ هه‌وڵێ و شۆندۆزیێ با که حه‌ز که‌رده‌ی چێشا و چه‌نیا، یان بازێوه‌یچ ماچا: زاته‌ن ئینه چێوێوه قه‌ده‌خه‌ن و ئانه باشه‌ن ددان گێروو وێمه‌ره و کار که‌روو په‌ی ریکوسته‌ی و دایم چی راستییه به‌رمشۆ. بازێوه‌یچ ماچا: من راده‌م هه‌ن، من تاوو هه‌م چه‌نی پیایوه ژیوو و یاگێ ئادی دلێو دڵوو خه‌یاڵیمه‌نه که‌رووه، هه‌م کارێچ په‌ی گه‌لی که‌روو. به هه‌ر حاڵ هه‌ریۆ به شێوه‌یوه به ناکۆکی ژیوا و سه‌ره‌ڕاو ئانه‌ی که رانموونی سه‌رۆکی دیاره‌ن، حه‌ریۆ به مه‌یلوو وێش رێبازێوه‌ش گرته‌ن وه‌ر. من ئینه‌ی به گیر و گرفتێوه سه‌ره‌کی مزانوو. پێسه‌و، بازه هه‌ڤاڵێ ماچا: ئی گیر و گرفتێ دماو مه‌سه‌لێ رفۆرمی جڤاکی روه‌شا دا، من پاسه مه‌گێرووش ده‌س. چوون ئینه کێشێوه کۆمه‌ڵایه‌تیه و مرۆڤایه‌تیه‌نه و جه ئاکامه‌نه دلێ ئێمه‌نه کێشێوه ئیدئۆلۆژیانه‌ن و ئه‌گه‌ر وه‌ڵته‌ر جه که‌سایه‌تییه‌کانه چاره‌سه‌ره کریه‌یبییایا، ئانه ڕێفۆرمی جڤاکی هیچ کاریگه‌ریه‌وه‌ش نه‌بێ. زاته‌ن وه‌روو ئانه‌یه گیر و گرفتێ ئه‌پاسنێ بێنێ، ئا ده‌سته نیازخرابێ باسشا جه چێوێوه پاسنه‌ی که‌رد. حه‌ر په‌وکی، مشیۆ وه‌ڵێ گرد چێوی، جه ئیدئۆلۆژی و فه‌لسه‌فه‌و سه‌رۆک ئاپۆی باش بیاومێنه. که فه‌لسه‌فه‌و حه‌ز که‌رده‌ی و عه‌شق به وێشه‌ن. چی فه‌لسه‌فه‌نه ئینه نه‌ومنه‌ن و مالکیه‌ت و تاپۆ که‌رده‌ی نیه‌ن. په‌وکی لازمه‌ن سه‌روو ئی خاڵێ به باشی گفت‌وگۆ که‌رمێ. جه قووڵاییوه بڕیار بده‌یمێ و هۆرچنمێ. چی خاڵێنه به‌شدارێ سه‌رۆکی بیمێ و ئیدئۆلۆژیه‌که‌یش قه‌بووڵ که‌رمێ. په‌ی ئانه‌ی جه گردوو بواره‌کاته‌ریچه‌نه پته‌و به‌شدارێ بیمێ، هیچ ئاسته‌نگیه‌وه نیا وه‌رمانه. چوون سه‌رۆک وێچش ماچۆ: ''شه‌ڕوو ئێمه جه گه‌وهه‌ره‌نه، شه‌ڕوو عه‌شقی و وه‌شه‌ویسین.'' جا ئه‌گه‌ر ئارۆ جه کاره‌کامانه پێسه‌و کادری چ کوڕ و چ کناچێ به نیمه و ناته‌مام ئه‌نجام گێرمێ. یان فره‌و جاراچ ئه‌نجام مه‌گێرمێ، ڕاستاوێ په‌یوه‌ندیش پی مه‌سه‌لێوه هه‌ن. یانی په‌ی عه‌شق و حه‌زکه‌رده‌ی باش مه‌کۆشمێ و هێزیما مه‌وزمێ خزمه‌توو هه‌ده‌فی. چوون هیشتا دلێو قووڵایی دڵوو ئێمه‌نه عه‌شق و وه‌شه‌ویسی پێسه‌و خاڵێوه پیرۆزێن و چه‌نیش بێگانێنمێ. یان پێسه‌و قه‌ده‌خه‌ی یاوه‌ینمێنه، یان پێسه‌و مه‌سه‌له‌ێه‌وه‌ن جه دماو شۆڕشی مژیویۆ که هه‌ریۆ چی په‌ی لوایا هه‌ڵێنێ و نیمچێنێ.\nبه‌ڕاو منیچ وه‌شه‌ویسی و عه‌شق چی ژیواینه شاریانه و به سه‌ختی وینیۆ. په‌ی ئانه‌ی به عه‌شق و وه‌شه‌ویسی ژیوای کریۆ، مه‌رج نیا پیه‌یوه یا ژه‌نێوه‌ت تایبه‌ت به وێت هۆرچنیێ بۆ. چوون تۆ تاوی پێسه‌و مرۆڤی. وه‌شت به‌ی. وه‌لێ ئێمه وه‌ڵێ ئانه‌ی ژه‌ن و پیا بیمێ مرۆڤێنمێ یا زاڕوێنمێ. په‌وکی با وه‌شه‌ویسی و عه‌شقما پێسه‌و مرۆڤی و زاڕۆی پاک بۆ. با وه‌شه‌ویسی و حه‌ز و عه‌شقما جه که‌سێوه‌نه زیندانی نه‌که‌رمێ و ئه‌سیرش نه‌که‌رمێ. زاته‌ن لاو منوه چی وه‌زعیه‌توو ئیسه‌یمانه گێڵای شۆنه‌و ژه‌نێوه یا پیایه‌وه که چه‌نیش ژیومێ و باسوو وه‌شه‌ویسیش په‌ی که‌رمێ غه‌فڵه‌تن. چوون هێشتا شۆڕشی زیهنیه‌تی و به تایبه‌ت شۆڕشوو حه‌زکه‌رده‌ی مرۆڤی سه‌رنه‌که‌وته‌ن. په‌وکی حه‌ر جۆره په‌یوه‌ندیه ته‌نگ به‌ینوو دووێ که‌سانه، ئاکامه‌که‌ش یوترین کێشاین ڕووه‌و کۆیله که‌رده‌ی عه‌شقی. ئه‌چێنه مه‌واچوو عه‌شق وه‌شه‌ویسی نیا. من ماچوو هه‌ن. به‌ڵام لازمه‌ن جه مرۆڤینه به گردی ژیوۆ. چوون جه گردوو ژه‌ن و پیایه‌وه‌نه ئا پیمانێ که من قه‌بووڵێمه‌نێ وینووشا و مه‌تاوو گردێشا وه‌شێم گه‌ره‌کێ نه‌با. به‌ڵام ئانه‌یچ هه‌ن که گردوو ئا پیمانا په‌ی وه‌شه‌ویسی پیه‌یوه دیارییم که‌ردێنێ، مۆمکین نیا گردی جه شه‌خسێوه‌نه وینوو. چوون ئینه ئیزن‌داین په‌ی ته‌سلیمیه‌تی و خه‌یانه‌ت که‌رده‌ی جه ڕاستی. په‌وکی من ماچوو گێڵای شۆنه‌و که‌سێوه‌ره هه‌رجۆرێ بۆ غه‌فڵه‌تا و جه وێ خڵافنای و کات دۆڕنای زیاتر هیچ نیا شۆنیشه‌و. حه‌ر په‌وکی دیسان ماچوو وه‌ڵێ ئانه‌ی عاشقوو پیایه‌وه بیمێ مشیۆم عاشقێ مرۆڤی وسرووشتی و ژیوای بێمێ.\nساکه پاسه‌ن ئیتر واده‌و ئانه‌یه ئامه‌ن بڕیاره بده‌یمێ که گرده‌لایه‌نه به‌شدارێ ئیدئۆلۆژی سه‌رۆکی بیمێ. چوون دڵێوه که ته‌نیا یاگێو پیه‌یوه یا ژه‌نێوه بۆ مومکێن نیا ئا دڵه به ته‌مامی را بدۆ ژیوای گه‌لێوه، یا سه‌رۆکی. ئه‌گه‌ر راچش بدۆ ئانه فره به هێز نیا و دما‌یی تووشوو سه‌ڕیه‌ی مه‌ی. راسه‌ن مرۆڤ ساحێبوو سرۆشتێوه‌ن که به وه‌راوه‌ره‌که‌یش کاریگه‌ر بۆ و کاریگه‌ریچ که‌رۆ. ئینه راستیه‌وه‌ن که ئینکار مه‌کریۆ. به‌ڵام چێوی مۆهێم ئه‌چێنه هونه‌روو شه‌ڕکه‌رده‌ین. یانی جه حه‌زه‌کات به‌رمه‌شه، به‌ڵام وه‌راوه‌ریچشاوه مه‌گنه چیری و ته‌سلیمشا مه‌به. ئه‌ر پاسه بی ئانه تۆ مرۆڤێوه جه وێ باوه‌ڕوو به پافشارت چه‌نه به‌رمه‌ی و ڕوانه وێ نۆوه‌که‌رده‌ی پێش گنۆ. چی لایه‌نه‌و به هه‌ڵه چه‌نه‌م مه‌یاودێنه و حه‌زیچ مه‌که‌روو که واچتێ: به ڕاستی هه‌ڤاڵ ڤیانه وێش چاره‌سه‌ره که‌ردێبێ و ئازاده بیێبێ. چوون ئینه ڕاستیه‌وه‌ن، هه‌تاکه مرۆڤ ژیان که‌رۆ، مشیۆ کۆشیۆ و نازۆ وردی بۆوه و ڕووه‌و کوێلایه‌تی بلۆ. منیچ پێسه‌و ژه‌نێوه لایه‌نی عاتیفی ژه‌نانه‌م چه‌نه‌ن، به‌ڵام ئانه که په‌ی وێم به بنه‌مام گێرت، ئانه بێ که به هیچ جۆریه حه‌زه‌کێم نه‌وه‌ستێم په‌شته‌و گۆشیم و به هیچ جۆرێ ته‌سلیمشا نه‌بیا و نه‌که‌وتا بنه‌شا.  ئه‌گه‌ر ڕۆیه زانابۆم که هه‌ڤاڵیه‌وه کوڕم دلێ تێکۆشانینه کاریگه‌ر که‌رده‌ن و بیه‌ن به هۆ لاوازی جه تێکۆشانیشه‌نه ئانه فره جه وێم عادزه بیێنا و ئه‌وه‌په‌رسایم بنه‌ما گێرته‌ن. چون مزانوو پێسه‌و ژه‌نێوه، پێسه‌و کوردێوه، تاوو شۆڕشی پێش وزوو. به‌ڵام ماڤم نیه‌ن که مرۆڤی جه خزمه‌توو شۆڕشینه بێکار که‌روو. به‌هه‌رحاڵ منیچ پێسه‌و ژه‌نێوه جه وه‌راوه‌روو ڕاستی سه‌رۆکایه‌تیوه و گه‌لیوه و ته‌ماموو ژه‌نه ئازادی وازه‌کاوه و جه وه‌راوه‌روو شمه‌ی وه‌شه‌ویسی وه پێسه‌و هێزوو ژه‌نێ جه حه‌فتانینه‌نه و ته‌مامی هێزه‌کا''''YJA-STARی و ته‌مامی هه‌ڤاڵاو تێکۆشانیم ڕه‌خنه‌داو وێم مه‌ده و ئه‌گه‌ر که‌م و کورتییه‌م شمه‌ش عادز که‌رده‌ن، ئانه داواو چه‌نه‌ویه‌رده‌ی که‌روو و ئه‌چینه دمایی پی به‌شه‌و نامه‌کێم ماروو. پا همێده جه کۆنفرانسه‌و کادری و ته‌ماموو تێکۆشانینه سه‌رکه‌وته‌ی به‌ده‌س باردێ. جه دڵوه به حه‌زی ژه‌نانه‌وه سڵاموو گردیتا که‌روو و چه‌مێ یوه‌یوه‌یتا ماچێ که‌روو.\nچه‌نی سڵامی و حورمه‌تی


نووچە نێت | ڕاستگۆیی بێ لایەنی| 8ی ئازار و دابەشبوونی فیمینیزم\nMarch 2021 15 - 00:02:51\nبێگومان ئێمە کاتێک لە ئەفسانەکان دەروانین تێکۆشانی ژن دەگەرێتەوە بۆ سەرەتاکانی دروستبوونی خێزان و کۆمەڵگا. چیرۆکەکانی حەوا، لیلیت و عەشتار ئەو راستیە نیشانی ئێمە دەدەن. ٨ی ئازار بەرهەمی ئەو تێکۆشانەی ژنانە. لە مێژوودا گەلێک جار لە رۆژی ٨ی ئازاردا رووداوی گرنگ روویان داوە بۆئەوەیە ئێمە دەڵێین ٨ی ئازار. بۆ نموونە ٨ ئازاری ساڵی ١٨٥٧ لە نیۆرک لە کاتی چالاکی ژناندا ١٢٠ ژن سوتێندران. لە ٨ ئازاری ساڵی ١٩٠٨ لە هەمان شار بۆ بەدەستهێنانی مافەکانی ژنان خۆپیشاندانێکی زۆر گەورە کراوە. دووبارە کاتێک دەبینین شۆرشی شوباتی روسیا لە ساڵی ١٩١٧ بەپێی رۆژمێری گرێگۆریا بە چالاکی ژنان لە ٨ی ئازار دەستی پێکردووە. بۆیە لەسەر پێشنیاری ژنە سۆسیالیست کلارازیتکن و ژنانی هاورێی ٨ی ئازار وەک رۆژی جیهانی ژنان گفتوگۆی لەسەر کراوە. لەدوای ئەو گفتوگۆیانە لە ساڵی ١٩٧٧ لەلایەن نەتەوە یەکگرتووەکانەوە ٨ی ئازار بەفەرمی وەک رۆژی جیهانی ژنان دیاری کراوە. لە زۆر وڵاتاندا رۆژی ٨ی ئازار جیاوازە لە رۆژەکانی دیکەی ساڵ بۆ نموونە لەهەندێک وڵات لەم رۆژەدا کارکردن نییە و دەکرێت بە رۆژی پشوو، لەهەندێک وڵاتیش چالاکی و خۆپیشاندان یاخود پیرۆزبای دەکرێت.\nفیمینزم وەک وشە لەگەڵ وشەیەکی ئایدۆلۆژی لیبڕالیزم، مارکسیزم یان پۆست مۆدێرنیزم دابەشبووە، ئەمەش سەربەخۆی فیمینزم دەکات\n٨ی ئازاری بەرهەمی چالاکییەکانی فیمینزمە، چونکە فیمینزم وەک وشە واتا هەوڵدانی ژنان بۆ بەدەستهێنانی مافەکانیان. لە مێژوودا فیمینزم وەک فیمینیزمی لیبراڵ، فیمینزمی مارکسی، فیمینزمی رادیکاڵ...هتد دابەشبوون بۆیە دەبینین فیمینزم وەک وشە لەگەڵ وشەیەکی ئایدۆلۆژی لیبڕالیزم، مارکسیزم یان پۆست مۆدێرنیزم دابەشبووە ئەمەش سەربەخۆی فیمینزم لاوازدەکات، وە کاریگەریەکی باش لەسەرهەوڵدانی ژنان بۆ بەدەستهێنانی مافەکانیان دانانێت، بۆ نموونە فیمینزمی لیبڕاڵ کار بۆ بەدەستهێنانی مافی تایبەتی و شەخسی دەکات. ماری وۆڵستۆنکراف بە یەکەمین دامەزرێنەری فیمینزمی لیبڕال دادەنرێت. لە کتێبی (بەرەو پێشکەوتنەکانی مافەکانی ژنان) دا کاتێک داوای مافی پەروەردەکردنی ژن دەکات دەڵێت، ژن وەک پیاو خودا دروستی کردووە بۆیە هەرژنێک بۆ گەشەی مێشک و ئەخلاقی مافی خۆپەروەردەکرندی هەیە. ئەم بۆچونەی بۆ ناو خێزانەکان و کارکرنیش هەمان شتە واتا داوای یەکسانی کاردابەشکردن لە ناو ماڵ و لە جێی کاردا دەکات. ئەمەش ئەوە نیشاندەدات فیمینیزمی لیبڕاڵ بە داواکردنی یەکسانی ژن و پیاو داوای ریفۆرم دەکات واتا داوای چاکسازی لەناو سیستەمدا نەک شۆرش.\nکاتێک لە فیمینزمی سۆسیالیست دەڕوانین دەبینین بنەماکانی خۆی لە فیمینزمی لیبڕاڵ وەردەگرێت چونکە فیمینیزمی سۆسیالیزمیش ژیانی کۆمەڵگا لەسەر یەکسانبوونی ژن و پیاو پێشدەکەوێت. فیمینزمی سۆسیالیست وک فیمینزمی مارکسیش دەناسرێت بنەمای خۆی لە تیۆری مارکس و ئەنگلس وەردەگرێت بەتایبەتیش لە کتێبی (بنچینەی خێزان و خاوەندارێتی تایبەت و دەوڵەت)دا لەوێدا کێشەی ژن وەک بابەتی ژن سالاری و پیاو سالاری گفتوگۆی لەبارەوە دەکرێت بە پێی ئەوفکرە بە دروستبوونی چینایەتی و موڵکیەت ژنسالاری نامێنێت و پیاوسالاری دەستپێدەکات ئەمەش کاریگەری لەسەر خێزان و کۆمەڵگا دروستدەکات. لێرە بۆ یەکسانی ژن و پیاو داوای زۆرترین کارکردنی ژنان دەکرێت چارەسەر ئەوەیە ژن زیاتر کاربکات بەهەمان شێوەی پیاوان بۆئەوەی بتوانێت سەربەخۆبێت. دووبارە کەوتنی ژن بە دروستبونی چینایەتی دەزاندرێت وە چارەسەریش بە نەمانی چینایەتی دادەنرێت. ئەویآ وەک فیمینیزمی لیبڕاڵ بۆ مافی ژنان پێویستی بە شۆرش نابیندرێت، بەڵکو ریفۆرم لەناو شۆرشی پڕۆلیتاریادادەنێت.\nفیمینزمی رادیکاڵ بەراورد بە فیینیزمی لیبڕال و فیمینیزمی سۆسیالیست جیاوازە چونکە ئەو خێزان، هێرارشی وە پیاوان رەتدەکاتەوە بۆئەوەی ژن پێویستی بە پیاونەبێت داوادەکات ژن ژنی خۆشبوێت و پێداویستیە مادی و مەعنەویەکانی تەنانەت جەستەیەکانیشی هەر لە ژن وەربگرێت. لە فیمینزمی رادیکاڵدا دەبێت خێزانی ئێستا نەمێنێت و هەڵبوەشێنێتەوە چونکە بە بڕوای فیمینزمی رادیکاڵ لە خێزاندا سەنتەر پیاوە و ژن سەربەخۆ یان ئازاد نییە. لە ژیانی کۆمەڵایەتیشدا ژن دەبێت لەگەڵ ژن کاربکات لەگەڵ پیاو کارنەکات. لەبەر ئەوەی پییاو خێزان رەتدەکاتەوە هەوڵ بۆ گۆرانکاری نادات ئەمەش دوورە لە راستی سۆسۆلۆژیای کۆمەڵگاوە، بۆیە دەتوانین بڵێین ئەمە چارەسەرێکی شۆرشگێرانە نییە.\nسەرمایەداری گشتی جیهان و ئەو دەوڵەتانەی بەرێوەی دەبەن سەنتەری بازارن وەک ئەوەی لە جیهاندایە و لە وڵاتی ئێمەش رێگە بە دژی خۆیان نادەن ببن بە حکومەت یان پەرلەمان بۆیە ئەو حزبانەی کە دەبن بە پەرلەمان و حکومەت دژی فکری سەرمایەداری نابن. ئەمە بۆ حزبەکانی ناو کۆمەڵگاو حزبەکانی ژنانیش ڕاستە. بۆ نموونە ئەو دەوڵەتانە حزب یان بزوتنەوەی ژنانی شۆرشگێر قبوڵناکەن، بەڵام ئەو حزبانەی ژنان کە لیبڕاڵن قبوڵدەکەن و هاوکاری مادی و مەعنەویان دەکەن.\nلە رووانگەی ژنۆلۆژیەوە ئەو نزیکایەتییانەی فیمینزم بۆ هەوڵدانی ئازادی و سەربەخۆی ژن لەبەر ئەوەی پارچە بوون ئەنجامێکی شۆرشگیڕی دروستناکات، بێگومان لەمێژووەوە تا ئێستا دەستکەوتەکانی فیمینزم بۆ ژنان بەرز دەنرخێنێت و هەرجۆرێک هەوڵدان بۆ بەدەستهێنانی مافەکانی ژنان بە بەها دەبینێت. ژنۆلۆژی وەک روانگەی زانستی ژن هەموو فیمینستەکان لە مێژوودا وەک ئەندامێکی سروشتی خۆی قبوڵ دەکات. بە بڕوای ژنۆلۆژی بۆ شۆرش و ئازادی ژنان بیری لیبڕاڵ، ئابووری(مارکسیزم) یان ڕادیکالیزمێکی بەوشێوەیە بەس نییە و بەرهەمێکی ئەوتۆی نابێت، جونکە پێش هەرشتێک وشەی فیمینزم وەک ژنێکی ئازاد دەبێت سەربەخۆبێت. تێکۆشان، خۆپیشاندان و کۆبوونەوەی ژنانیش یەکبێت پارچەو دابەش نەبێت. ژنۆلۆژی رەخنە لەو راستییە دەگرێت وە پێشنیاردەکات ئەو دابەشبوونەی حەرەکەتی ژنان نەمێنێت، چونکە کێشەی ژن پیاوسالارییە، کێشەی ژن شەخسی، ئابووری یان خێزان نییە بۆ چارەسەری و شۆرشی ئازادی تێکۆشانێکی کۆلێکتیف و کۆمەڵگای پێویستە ئەمەش بە دژایەتی کردنی پیاو یان هەڵوەشاندنەەی خێزان دروستنابێت، بەڵکوهەڵوەشاندنەوە و لەناوبردنی زیهنییەتی پیاوسالاری چارەسەرە. ژنۆلۆژی لەناو خێزان، کارگە و لەگەر جێیەکی کۆمەڵگا زیهنیەتی پیاوسالاری رەتدەکاتەوە و هەوڵدەدات بەم ڕوانگەیەوە ناسنامەی ژن لە رێگەی پەروەردە بسپێرێت بە ژن. ژنۆلۆژی دامەزراوەی خێزان وەک دەوڵەتێکی بچوکو پیاوسالار پێناسەی دەکات، بەڵام هاوشێوەی فیمینیزمی رادیکاڵ داوای هەڵوەشاندنەوەی خێزان ناکات بەڵکو لەبری ئەوە هاوژیانی ئازاد پێشنیار دەکات.\nئەم بابەتە لە فەیسبووکی نوسەرەوە وەرگیراوە.


کوردیپێدیا - مەکتەبی سیاسی یەکێتیی مامۆستا ئیبرایم ئەحمەد چرا ڕۆشنکەرەوەی خەبات و تێکۆشان بوو\n📝 مەکتەبی سیاسی یەکێتیی مامۆستا ئیبرایم ئەحمەد چرا ڕۆشنکەرەوەی خەبات و تێکۆشان بوو | پۆل: بەڵگەنامەکان | زمانی بابەت: 🏳 کوردیی ناوەڕاست\nمەکتەبی سیاسی یەکێتیی مامۆستا ئیبرایم ئەحمەد چرا ڕۆشنکەرەوەی خەبات و تێکۆشا...\nمەکتەبی سیاسی یەکێتیی نیشتمانیی کوردستانیەکێتیی نیشتمانیی کوردستان لە یادی 22 ساڵەی کۆچی دوایی ئیبراهیم ئەحمەددا راگەیەنراوێکی بڵاو کردەوە.\nئیمڕۆ بیست و دووساڵ بەسەر کۆچی دوایی مامۆستای سیاسەت ٫ تێکۆشەری کوردایەتی و ڕوناکبیری گەلەکەمان و پارێزەری مافە نەتەوەییەکانمان مامۆستا ئیبراهیم ئەحمەدئیبراهیم ئەحمەد تێدەپەڕێت.\nلە مێژووی بزووتنەوەی کوردایەتیدا مامۆستا برایم چرا ڕۆشنکەرەوەی خەبات و تێکۆشان بوو٫ هەر لە نووسینە ئەدەبیەکانی و هۆنراوه و چیرۆکەکانیدا گیانی بەرگری و نیشتمانی و نەهێشتنی جیاوازی چینایەتی پەی پێکراوە کەئەو زاتە خاوەن بیرێکی مەزنە بۆ ڕێنوێنکردنی خەبات.\nمامۆستا ئیبراهیم ئەحمەد لەسەردەمێکدا لەئاست ئەوەی حزب و خەباتی سیاسی کوردایەتی لەبەرژەوەندی چەند کەسێکدا بچوکنەکرێتەوە لەگەڵ زۆرینەی هاوڕێکانی لەمەکتەبی سیاسی ئەو کاتی پارتی دیموکراتی کوردستانپارتی دیموکراتی کوردستان دا نەخێریان بەرزکردەوەو لەو ڕۆژ و سەردەمەوە خەباتی سیاسی کوردایەتی چووە قۆناغێکی ترەوە و جڵەوی تێکۆشان کەوتەدەستی ڕۆشنبیرانەوە.\nمامۆستا ئیبرایم ئەحمد تا ئەوڕۆژەی بەیەکجاریی جێهێشتین و دوا ماڵئاوایی لێکردین هەمیشە فێرگەیەک بوو بۆ تێکۆشان و گەنجینەیەک بوو لە ئەزمون،\nبۆیە ڕۆڵ و پێگەی لەکایەکانی سیاسی، ڕووناکبیریی، ئەدەبی، نەتەوەیی و نیشتمانیدا بۆهەمیشە لەیادماندا زیندوو دەمێنێت.\n#یەکێتیی نیشتمانیی کوردستان | #ئیبراهیم ئەحمەد | #پارتی دیموکراتی کوردستان | #08-04-2022 |\n➕ ئەم بابەتە لەلایەن: (سەریاس ئەحمەد)ەوە لە: Apr 8 2022 10:11PM تۆمارکراوە\n👌 ئەم بابەتە لەلایەن: (رۆژگار کەرکوکی)ەوە لە: Apr 8 2022 11:54PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (رۆژگار کەرکوکی)ەوە لە: Apr 8 2022 10:20PM باشترکراوە


ئەوانەى ناتوانن وەڵامى پرسیارەکانى ناو گۆڕ بدەنەوە: ماڵپەڕی وەڵامەکان\nتەزکیەى نەفسمردنئەوانەى ناتوانن وەڵامى پرسیارەکانى ناو گۆڕ بدەنەوە\nئەوانەى ناتوانن وەڵامى پرسیارەکانى ناو گۆڕ بدەنەوە\nکێن ئەو کەسانەى کە لە ناو گۆڕدا ناتوانن وەڵامى پرسیارەکانى دوو مەلائیکەتەکە بدەنەوە ؟ وە چ ئامۆژگاریەکتان هەیە بۆ ئەو کەسانەى کە خەریکى خراپە و تاوانن و مردنیان لە یاد نیە و تەوبە ناکەن؟\nئەو کەسەى لە دنیادا خۆى بۆ پرسیارەکانى ناو گۆڕ ئامادە نەکردبێ ناتوانێ وەڵام بداتەوە\n1- ئەوانەی خەریكی تاوان و خراپە و ڕابواردنن ناتوانن وەڵام بدەنەوە\n2- ئەوانەی خەریكی زینا و داوێن پیسین و بێ ڕەوشتین ناتوانن وەڵام بدەنەوە\n3- ئەوانەی خەریكی عەرەق خواردنەوەن تلیاك كێشانن ناتوانن وەڵام بدەنەوە\n4- ئەوانەی كە نوێژ ناكەن و گوێی پێ نادەن ناتوانن وەڵام بدەنەوە\n5- ئەوانەی شەو تا بەیانی خەریكی نامەگۆڕینەوە و پەیوەندی ناشەرعین و غافڵ و بێ ئاگان لە نوێژ و مردن و قەبر و قیامەت ناتوانن وەڵام بدنەوە\n6- ئەوانەی كافتریا و نێرگەلە خانەكانی لە مزگەوت و نوێژ و جمعە و جەماعەت لا خۆشەویستترە ناتوانن وەڵام بدنەوە\n7- ئەوانەی خەریكی ڕیبا و بەرتیل و غەش و فێڵ و درۆ كردنن ناتوانن وەڵام بدەنەوە\n8- ئەوانەی بەس دنیایان خۆش دەوێ و پشتیان كردۆتەوە مردن و قەبر و قیامەت ناتوانن وەڵام بدەنەوە\n9- ئەوانەی كە شوێنی بەرنامە و ئاینی تر دەكەون جگە لە ئیسلام ناتوانن وەڵام بدەنەوە\n10- ئەوانەی كەوا گاڵتەیان بە ئیسلام و قورئان و زیندوو بونەوە دێ ناتوانن وەڵام بدەنەوە\n11- ئەوانەى شوێن سوننەتى پێغەمبەرى خوا ﷺ ناکەون ناتوانن وەڵام بدەنەوە\n12- ئەوانەی خەریكی قەبر پەرستی و هاواركردنە قەبر و دار و بەردن ناتوانن وەڵام بدەنەوە\n13- ئەوانەی خەریكی تێركردنی ئارەزوەكانیان بە ڕێگای حەرام ناتوانن وەڵام بدنەوە\nبۆیە لە کۆتاییدا دەڵێین بۆ هەموو ئەو كەسانەی كە :\nنوێژ ناكەن یان كەمتەرخەمن و بەفیڕۆی دەدەن\nئەوانەی شوێنی ئارەزوەكانیان كەوتوون\nئەوانەی مونافیق و دووڕوون\nئەوانەی زیناكەر وداوێن پیسن\nئەوانەی زوڵم و ستەم دەكەن\nئەوانەی ژیانی دونیایان داوە بەسەر خۆشییەكانی دواڕۆژدا\nبۆ هەموو غەیبەت چی و دوو زمان و حەسودەكان\nبۆ ڕیبا خۆرەكان\nبۆ ئەو كەسانەی بە هۆی ماڵی دونیاوە ناخۆشی ناو گۆڕو دۆزەخیان لە بیر كردووە\nبۆ هەموو ئەو كەسانەی كە چاوەكانیان كوێرو ماندووكردووە بە تێڕوانینی حەرام بۆ كەناڵ و فیلمە بەدڕەوشتەكان\nبۆ ئەو كەسانەی گوێیان پڕ كردووە لە بیستنی گۆرانی و مۆسیقاو ووتەی خراپ\nبۆ ئەو كەسانەی ماڵ و ئیش و كارگە حەرامەكانیان سەرقاڵی كردوون\nبۆ هەموو ئەو كەسانەی هەواو ئارەزوو چاوو دڵی كوێر كردوون "بەلاشە زیندوون بەڵام لە ڕیزی مردووەكانن"\nبۆ ئەو هەموو كەسانەی بەرتیل دەدەن یان وەری دەگرن\nبۆ هەموو عارەق و تلیاك خۆرەكان\nبۆ ئەوانەی كەل و پەلیان بە سوێندی درۆ دەكڕن یان دەفرۆشن\nبۆ هەموو ئەو ئافرەتانەی کە جلى ناشەرعى لەبەر دەکەن\nبۆ هەموو تاوان باران بە گشتی\nتاوەکو لە ژیانى دونیادان و نەمردوون تەوبە بکەن و بگەڕێنەوە بۆ لاى خواى گەورە .\nوە ئاگاداربن مردن و ناڕەحەتی سەرەمەرگ لە بیر نەكەن، بەڵكو خۆتانی بۆ ئامادە بكەن، تا لە دوای مردن لە پەشیمانان و خەسارەو مەندان نەبن....\nداواكارین لە خوای پەروەردگار كە هیدایەتى خراپەکاران بدات ، و یارمەتی دەرمان بێت و مردن بكاتە مایەی حەسانەوەمان لە ناخۆشی و ناڕەحەتییەكانی دونیا، لە دوای مردن ماندووبونمان بحەسێتەوە، ڕەحم بە مردووەكانمان بكات و لە ئێمەو ئەوانیش خۆش بێت، بە بەهەشتی پان و بەرین و پڕ لە نازوو نیعمەت شادمان بكات، لە سزای ناو گۆڕو ئاگری دۆزەخ بمان پارێزێت .\nچی پێوستە لەسەر ئەو کەسەى کە هەواڵى مردنى کەسێکى نزیکى پێ دەدرێ؟ سزای گۆڕ لەسەر باوەڕدار سوک دەرکرێت ئایا دروستە ئاوات بە مردن بخوازی و حەز بکەى بمرى؟ چۆن بتوانم وەڵامى سێ پرسیارەکەى ناو گۆڕ بدەمەوە؟ ئایا سزاى قەبر هەیە؟\nسەردان: ١,١٧٥ بەش: مردن\nپرسیاری دواترچۆنێتى دوعاى قنوت و زیکری دواى نوێژی ویترپرسیاری پێشترگاڵتە کردن بە ئەهلى بیدەع و کەسانى بیدعەچی


مێشووله فێڵ له‌مرۆڤ ده‌كات  - Yeane.Org ماڵپەری یانی\nتوێژینه‌وه‌یه‌ك ده‌ریخستووه «مێشووله‌كان به‌هۆی به‌كارهێنانی په‌رده‌كوله‌وه ره‌فتاری پێوه‌دانیان ده‌گۆڕن».\nساڵانه (650) هه‌زار كه‌س ده‌كوژێت\nتازه‌ترین توێژینه‌وه‌ی فه‌ره‌نسی ده‌ریخستووه، مێشووله‌كان توانیوویانه شێوازی پێوه‌دان و كاتی پێوه‌دانیان بگۆڕن له‌دوو گوندی ناوچه‌یه‌كی كۆماری به‌نین له‌ئه‌فریقیادا، ئه‌مه‌ش دوای ئه‌وه‌یه که دانیشتوانی ئه‌و دوو گونده (جۆرێك له‌په‌رده‌كولله‌ی دژه مێشووله‌یان به‌كارهێناوه وه‌ك رێگایه‌ك بۆ رووبه‌ڕووبوونه‌وه‌ی ئه‌و مێشوولانه‌ی كه ده‌بنه هۆی نه‌خۆشی مه‌لاریا).\nله‌ئێستادا ئه‌و جۆره په‌رده‌كوللانه كه به‌ده‌رمانی قه‌ڵاچۆكردنی مێشووله چاككراون، باشترین چه‌كن بۆ رووبه‌ڕووبوونه‌وه‌ی ئه‌و مێرووه‌و به‌سه‌ر جێگه‌كانی خه‌وتندا ده‌درێت و له‌چوارچێوه‌ی هه‌ڵمه‌تێكی به‌رفراوانی جیهانیدا دابه‌ش ده‌كرێت به‌سه‌ر ئه‌و ناوچانه‌ی زۆرترین نه‌خۆشی مه‌لاریای تێدا به‌دیده‌كرێت. بۆ ئه‌مه‌ش ژماره‌یه‌ك توێژه‌ره‌وه‌ی فه‌ره‌نسی له‌توێژینه‌وه‌یه‌كیاندا كه ئه‌نجامه‌كانیان له‌وه‌رزنامه‌ی (نه‌خۆشییه درمه‌كان)دا بڵاوكردۆته‌وه، ئاماژه‌یان به‌وه‌داوه که ئه‌وان ره‌فتاری كۆمه‌ڵێك مێشووله‌ی ئه‌و دوو گونده‌یان خستۆته ژێر چاودێرییه‌وه له‌پێش و دوای به‌كارهێنانی ئه‌و په‌رده‌كوللانه، له‌ئه‌نجامیشدا بۆیان ده‌ركه‌وتووه «ئه‌و مێشوولانه توانیوویانه فێڵ له‌دانیشتوانی ئه‌و گوندانه بكه‌ن».\nئه‌و توێژه‌ره‌وانه ده‌ڵێن: مێشووله‌كان (ترۆپكی هێرشی گه‌ستنه‌كانیان گۆڕیووه‌و له‌بری ئه‌وه‌ی له‌سه‌عات (2 -3)ی به‌ره‌به‌یاندا كاری گه‌ستن ده‌ست پێبكه‌ن، له‌سه‌عات (5)ی به‌یانیدا ئه‌و كاره ده‌كه‌ن، ئه‌م راستییه‌ش دوای سێ ساڵ له‌به‌كارهێنانی ئه‌و په‌رده‌كوللانه‌وه ده‌ركه‌وتووه، که به‌مشێوه‌یه‌یه: رێژه‌ی پێوه‌دان و گه‌ستنی خه‌ڵكی له‌سه‌ره‌تای توێژینه‌وه‌كه‌دا (45%) بووه‌و له‌ساڵی یه‌كه‌مدا بۆته (61%)و له‌ساڵی سێیه‌میشدا بۆته (68%)\nله‌مباره‌یه‌وه (ڤانسان كۆربیل)ی گه‌وره توێژه‌ره‌وه له‌په‌یمانگه‌ی توێژینه‌وه‌ی گه‌شه‌پێدان كه باره‌گاكه‌ی له‌شاری (مۆنبیلێ)ی فه‌ره‌نسایه ده‌ڵێت: ئه‌و ده‌ره‌نجامه جێگه‌ی نیگه‌رانییه، چونكه هه‌میشه جووتیارانی ئه‌و كێڵگه‌یه زوو هه‌ڵده‌ستن بۆ كاره‌كانیان و په‌رده‌كولله‌كان له‌كێڵگه‌كانیاندا به‌جێده‌هێڵن، به‌ڵام ئه‌وه‌شی راگه‌یاند: كه پێویسته زیاتر لێكۆڵینه‌وه له‌وه بكرێت و هه‌وڵه‌كان چڕتر بكرێته‌وه بۆ بنه‌بڕكردنی ئه‌و مێشوولانه‌ی كه ده‌بنه هۆی نه‌خۆشی مه‌لاریاو ئه‌و توێژینه‌وانه‌ش پێویستیان به‌كاری زۆرتر هه‌یه.\nجێی به‌بیرهێنانه‌وه‌یه ساڵانه (650) هه‌زار كه‌س له‌جیهاندا به‌هۆی نه‌خۆشیی مه‌لاریاوه گیان له‌ده‌ست ده‌ده‌ن.


Language: Kurdí / کوردی / к’öрди - Kurdish\nخۆت لهئ اری از پشت بپارزه ئ ری گا مۆژا بۆ بهکارهنهران و شۆفره انیک مهکینه Drive away bad backs - Advice for mobile machine operators and drivers\nزۆربهیکات بهکارهنهران و شۆفرهاک نی مهکینه گهڕۆکهکان اکس لهدهست ئازاریپشت )پشت ئشه( شت پشت دهکهن . دهشت ئهمه هۆکاری زۆری ههب ت، که مهرج یهن ههمووی پهیوهندیی بهکارکردنهوه ههبت . بهم ده ئازاری خرا ترپ ببت بههۆی لخ...\nKurdish - Online Resource\nKurdish - Video\nTwo week appointment - Important patient information\nThis leaflet is for patients who may have been referred to the hospital by their GP practice on an urgent two week wait referral. This leaflet will be given to patients by a GP or nurse practitioner to help them understand the possible reasons for t...\nKurdish - Booklet / Leaflet


زایینی: ٢٦-١٠-٢٠١٥ - هەتاوی: ١٣٩٤/٠٨/٠٤ - ١١:٢١ تاران\nکوردستان میدیا: فیلمی سینەمایی "مەردان" لە دەرھێنانی "بەتین قوبادی" لە بەشی "سینەمای جیھان" لە سیوھەشتەمین خولی فێستیڤاڵی نێودەوڵەتیی فیلمی "میلی والری" لە ئامریکا نمایش کرا.\nبەپێی هەواڵی گەیشتوو بە ماڵپەڕی کوردستان میدیا، فیلمی سینەمایی "مەردان" یەکەمین بەرھەمی بڵیندی سینەماکاری کورد "بەتین قوبادی"، فیلمی ھەڵبژاردەی وڵاتی عێراق بۆ ھەشتاوحەوتەمین خولی ڕێوڕەسمی خەڵاتە سینەماییەکانی ئاکادیمیای ئۆسکار لە ساڵی ٢٠١٥ی زایینی، بە نوێنەرایەتی لە ھەرێمی کوردستان لە دوو سانسی جیاوازدا لە ڕۆژانی ١٣ و ١٥ی تشرینی یەکەم، ئۆکتۆبری ٢٠١٥، لە بەشی "سینەمای جیھان" لە سیوھەشتەمین خولی فێستیڤاڵی نێودەوڵەتیی فیلمی "میلی والری"(Mill Valley) لە شاری ڕافائێل لە ویلایەتی کالیفۆرنیا لە وڵاتی ئامریکا چووە سەر پەردەی سینەماکان.\nسیوھەشتەمین فێستیڤاڵی نێودەوڵەتیی فیلمی "میلی والری" بە نمایشی زیاتر لە ٢٠٠ فیلم لە سینەماکارانی زیاتر لە ٥٠ وڵاتی جیھان، لە چەندین بەشی جۆراوجۆر لە شاری ڕافائێل لە ویلایەتی کالیفۆرنیا لە وڵاتی ئامریکا بەڕێوەچوو.\nهەروەها پێشتریش فیلمی سینەمایی "مەردان" لە دوایین بەشداریی نێودەوڵەتیی خۆیدا و بە ئامادەبوونی "بەتین قوبادی"، ڕۆژی ٢٥ی ئەیلوول/ سێپتامبری ٢٠١٥ی زایینی، لە بەشی پێشبڕکێی دووهەمین خولی فێستیڤاڵی نێودەوڵەتیی فیلمی "سیلکرۆد" (Silkroad) لە شاری "فۆژۆ" لە وڵاتی "چین" نمایش‌کرا.\nئەم فێستیڤاڵە ساڵی ١٩٧٧ لە لایەن ئەنستیتۆی فیلمی کالیفۆڕنیا و بە مەبەستی پشتیوانی لە فیلمسازانی سەربەخۆ و گەنج و ھەروەھا بەرھەمە نوێیەکانی سینەمای جیھان دامەزراوە و یەکێکە لە ڕووداوە گرینگەکانی سینەمای ئامریکا کە تیایدا ھەموو ساڵێک بەشێکی بەرچاو لە فیلمە نوێیەکانی سەرتاسەری جیھان نمایش دەکرێت.


لە ڕوونكردنەوەیەكدا دیوانی سەرۆكایەتی هەرێمی كوردستان وەڵامی هەندێك میدیا دەداتەوە | دەزگاى زارى کرمانجى\nلە ڕوونكردنەوەیەكدا دیوانی سەرۆكایەتی هەرێمی كوردستان وەڵامی هەندێك میدیا دەداتەوە\nزاری كرمانجی- هەولێر: دوابەدوای ئەوەی لە هەندێك میدیا هەواڵی گواستنەوەی ژمارەیەكی كارمەندی سەربە یەكێتی لە دیوانی سەرۆكایەتی هەرێم بۆ وەزارەتەكانی دیكە بڵاو كرایەوە لە روونكردنەوەیەكیدا دیوانی سەرۆكایەتی هەرێمی كوردستان ڕەتی دەكاتەوە گواستنەوەی ئەو فەرمانبەرانەی دیوانی سەرۆكایەتی هەرێم بەهۆكاری سیاسی بووبێت.\nئەمڕۆ چوارشەم 15ـی ئایار، لە راگەیەنراوێكدا دیوانی سەرۆكایەتی هەرێمی كوردستان ئاشكرای دەكات" ئەو دەنگۆیانە رەتدەكەینەوە كە گواستنەوەی ژمارەیەك فەرمانبەری سەرۆكایەتی هەرێم بۆ وەزارەتەكان بەهۆكاری سیاسی بووبێت، بەڵگو بڕیارەكە بۆ گۆڕانكاریكردنە لەمیلاكی سەرۆكایەتی هەرێم كە زیادەیە".\nزیاتر روون كراوەتەوە" گواستنەوەی راژەی ئەو فەرمانبەرانە بۆ ئەوەیە لە وەزارەت و دامەزراوەكانی تری حكوومەت سوود لە تواناكانیان وەربگیرێت نەك بابەتی سیاسی و بڕیاری گواستنەوەی راژەی ئەو فەرمانبەرانە لەچوارچێوەی رێكارێكی كارگێڕیدایەو بۆ رێكخستنەوەی هەیكەلیەتی سەرۆكایەتی هەرێم بووە نەك بابەتی سیاسی".\nسەرۆكایەتی هەرێم داواشی لە دەزگاكانی راگەیاندن كردووە "رەچاوی بنەماكانی راستگۆیی بكەن لە بڵاوكردنەوەی هەواڵەكانیان".


ئیدارەی رۆژاڤا بە هەنگاوێكی ئەمریكا بۆ داننان بە خۆبەرێوەبەری خۆشحاڵە “كاریگەری لەسەر ئەنقەرە و دیمەشق دەبێت” – Standard Kurd\nلەلایەن ستاندار Posted on ئاب 1, 2020 2497 جار بینراوە 0 سەرنج\nبەگوێرەی هەوالێكی رۆژنامەی شەرق ئەوسەت، سەركردەكانی دەسەڵاتی خۆبەرێوەبەری رۆژاڤا خۆشحاڵن بە هەنگاوێكی ئیدارەی دۆناڵد ترەمپ، كە هەستاون بە واژووكردنی گرێبەستێك لەگەل مەزلوم كۆبانی فەرماندەی هێزەكانی سوریای دیموكرات، بۆ وەبەرهێنان لەكەرتی نەوت لە رۆژهەڵاتی فورات، كە پێیان وایە ئەوە هەنگاوێكە بۆ ئەوەی ئەمریكا دان بنێت بە دەسەڵاتی خۆبەرێوەبەری كورد لە رۆژاڤا و گەرەنتی مانەوەی هێزە ئەمریكیەكان دەكات.\nلەلای خۆیەوە لیندسی گراهەم، سیناتۆری نزیك لە دۆنالد ترەمب لەبەردەم كۆنگرێس بە بەشداری مایك پۆمپیو، وەزیری دەرەوە رایگەیاند مەزلوم كۆبانێ هەواڵی واژووكردنی گێربەستەكەی لەگەل كۆمپانیا ئەمریكیەكە بۆ وەبەرهێنان لە نەوت پێراگەیاندووم، پۆمپیۆش پشتیوانی خۆی بۆ خۆبەرێوەبەری رۆژاڤا راگەیاند لەو هەنگاوە.\nجێی باسە واژووكردنی گێربەست بەشێوەی راستەوخۆ لە نێوان كۆمپانیای (دەلتا كریسنت ئینێرجی) و ( ئیدارەی خۆبەرێوەبەری كورد) بەبێ تێپەربوونە بە مۆڵەتی حكومەتی سوریا، كە بەرپرسانی كورد رایانگەیاندوە بە پلەی یەكەم ئامانجیان بەدەستهێنانی دان پێنادانی ئەمریكایە و خۆپارێزی لە كشانەوەی هێزەكانی ئەمریكا بەشێوەی لەناكاو وەك ئەوەی پێشوو كرا.\nرۆژنامەكە پێشبینی كردووە ئەو هەنگاوە توڕەبوونی توركیا بەدوای خۆیدا بهێنێت كە بەردەوام نیگەرانی بەهێزبونی قەوارەی كورییە لە باكوری سوریا، هەروەها پێی وایە گرێبەستەكە كاریگەری لەسەر رێكەوتن لەگەل دیمەشق زیادتر دەكات، بەو پێیەی سوریا لە ژێر فشاریێكی سەختی ئابورییە، ئەو رێكەوتنە هەڵوێستی ئیدارەی رۆژاڤا بەرامبەر دیمەشق بەهێزدەكات لە دانوستانەكان.\nبڵاوکراوەی پێشووسەرۆكی فراكسیۆنی كۆمەڵ شێوازی دیاریكردنی هەڵبژاردنی پێشوەختە لەلایەن كازمی رەت دەكاتەوە\nبڵاوکراوەی نوێترئاژانسێكی جیهانی نهێنی بارزگانی نەوت لە نێوان عودەی و بەرپرسانی كورد ئاشكرادەكات\nPosted on تشرینی دووه‌م 9, 2020 0 886\nPosted on تشرینی دووه‌م 26, 2020 0 1503\nPosted on تشرینی دووه‌م 14, 2020 0 212


سەربازێکی شنۆیی پاش تەواوبوونی لێپرسینەوەکەی ڕەوانەی زیندانی ورمێ کرا\n12:17 - 27 سەرماوەز 2720\nلە ماوەی ڕۆژانی ڕابردوودا، سەربازێکی کورد بە ناوی ''مەتین حەسەنوەند'' تەمەن ٢٠ ساڵ کوڕی فارووق خەڵکی شاری شنۆ، پاش تەواوبوونی ماوەی لێپرسینەوەکەی لە یەکێک لە گرتنگە ئەمنییەتییەکان لە ورمێ، بۆ زیندانی ناوەندیی ئەو شارە ڕاگوێزرا.\nبە وتەی سەرچاوەیەکی ئاگادار، ئەو زیندانییە پاش ڕاگواستنی بۆ زیندانی ورمێ، لەگەڵ بنەماڵەکەی چاوپێکەوتنی کردووە.\nئەو سەرچاوەیە هەروەها دەڵیت: "ئەو لاوە لە یەکێک لە پادگانەکانی شاری شنۆ سەرباز بووە، و مانگێگ پێش بە تۆمەتی ''هاوکاری لەگەل یەکێک لە حیزبە کوردییەکانی ئۆپۆزیسیۆنی حکوومەتی ئێران'' لەلایەن هێزە ئەمنییەتییەکانەوە دەسبەسەر کراوە.\nئەو سەرچاوەیە هەروەها ئەوەشی خستەڕوو: ئەو سەربازە کوردە پاش دەسبەسەرکرانی بۆ شوێنێکی نادیار ڕاگوێزراوە و لە ماوەی دەسبەسەرکرانیدا، لە دەسپێڕاگەیشتن بە پارێزەر و چاوپێکەوتن لەگەڵ بنەماڵەکەی بێبەری کراوە.\nسەرچاوەی ئاگاداری کوردپا هەروەها ڕایگەیاند: موبایلی ئەو سەربازە کوردە، لەلایەن هێزە ئەمنییەتییەکانەوە دەستی بە سەرداگیراوە و پشکێندراوە.\nهەتا کاتی بڵاوبوونەوەی ئەم هەواڵە، مەتین حەسەندوەند لە زیندانی ورمێ چارەنووسی ناڕوونە.


لێدوانى زەيدان دواى سەركەوتنە گەورەكەيان بەرامبەر ڤالانسيا.. – كوردسپۆرت\nهارى كين هۆشدارى بە يانەكانى پريمەرليگ دەدات..\nهەواڵێكى خۆش بۆ پاريسيەكان..\nپيكێ باسى هاتنى پۆگبا دەكات بۆ بارشەلۆنە..\nبنزيمە دواى ياريەكەيان بەرامبەر جيرۆنا نامەيەك بۆ كريستيانۆ رۆناڵدۆ دەنێرێ..\nداهاتووى دراكسلەر بەرەو كوێ..\nنهێنى ئاهەنگێرانە بەناوبانگەكەى دەيلى ئالى ئاشكرا بوو..\nئەنچيلۆتى نهێنى ريمۆنتاداكەى شەوى رابردوو ئاشكرا دەكات..!!\nسەرەكى/ ئسپانيا/لێدوانى زەيدان دواى سەركەوتنە گەورەكەيان بەرامبەر ڤالانسيا..\nلێدوانى زەيدان دواى سەركەوتنە گەورەكەيان بەرامبەر ڤالانسيا..\nشەوى رابردوو لە ميانى ياريەكانى هەفتەى ٢١ى لاليگا رياڵ مەدريدى پاڵەوانى وەرزى رابردوو لە نێو ياريگاى مستايا بوە ميوانى يانەى ڤالانسيا و توانى بە ئەنجامێكى گەورە و بە چوار گۆڵ بەرامبەر بە گۆڵێك ياريەكە بباتەوە.\nدوا بە دواى ياريەكەش زينەدين زەيدانى فەرەنسى و راهێنەرى يانەى شاهانە لە لێدوانێكى بۆ رۆژنامەى AS ئسپانى دڵخۆشى خۆى بۆ ئەم سەركەوتنە گەورەيە دەربرى بە تايبەتى لە نێو ياريگايەكى وەكوو ياريگاى مستايا كە ماوەى چەند ساڵێكە نەيانتوانيوە بردنەوەى تێدا تۆمار بكەن.\nزەيدان وتى: “رياڵ مەدريد راستەقينە دەبێت بەم شێوەيە بێت, راستە بە كاتێكى قورسدا تێپەرين, بەڵام ياريزانەكانمان ورەيان بەرزە و خاوەن كەسايەتيەكى بەهێزن, دەزانن چى دەكەن و تا دوا سات خۆيان بەدەستەوە نەداو توانيان لەم ياريەدا بەبەهێزيەوە سەركەوتن مسۆگەر بكەن”.\nوتيشى: “لە گێمى يەكەم ئاستێكى زۆرباشمان پێشكەش كرد, لە يانەكەم رازيم, دەستخۆشى لە ناڤاس دەكەم كە توانى يانەكە لە چەند هێرشكى مەترسيدار رزگار بكات”.\nسەبارەت بە تورە بوونى كەريم بنزيمە لە كاتى ئاڵووگۆر پێكردنى, زەيدان وتى: “شتێكى ئاساييە, هەموو ياريزانێك لە رياڵ بێت دەيەوێت بەردەوام يارى بكات, بنزيمە رۆڵێكى باشى هەبوو, بەڵام بۆ ئەوەى هێزێكى زياتر بەكار بهێنيت بۆ سەركەوتن و گۆرانكارى دروست بكەيت پێويستت بە ئاڵوگۆر دەبێت, ئەو كارەم ئەنجامدا و بينيمان ئەسينسيۆ گۆڵى سێيەمى دروست كرد و كۆڤاسيچيش گۆڵى چوارەم, واتە گۆرانكاريەكان سەركەوتوو بوە و هۆكارى سەركەوتنى يانەكەش بوو”.\nڤيديۆى گۆڵەكانى يارى نێوان (ڤالانسيا ١-٤ رياڵ مەدريد):\n29 ئاب، 2018\n28 ئاب، 2018\n27 ئاب، 2018\n26 ئاب، 2018\n© مافى پارێزراوە بۆ كوردسپۆرت 2019,


📖 ئاڵای مرۆڤ Kurtebas\n📅 Katî tomarkrdin Sep 20 2019 8:36PM\n👁 Em babete 272 car bînrawe\nئازادی ڕاستەقینە) وابەستەنەبوونە بەو شتانەوە کە ئی [ Zortir... 👁] ✖ ✖ 0 2 ✔ 99% ✍ N.I. 20-9-2019 20:36:09\n📖 ئایینی تیرۆر Kurtebas\n📅 Katî tomarkrdin Sep 20 2019 5:37PM\n(تیرۆر ئایینی هەیە، هەموو تیرۆرستانی دنیا لەسەر یە [ Zortir... 👁] ✖ ✖ 0 2 ✔ 99% ✍ N.I. 20-9-2019 17:37:34\n📖 ئینسانی موزەییەف Kurtebas\n📅 Katî tomarkrdin Sep 18 2019 2:35PM\nباتڵی حەقێک، شتێکی تر نیە، زاهیری هەمان شتە! باتڵ [ Zortir... 👁] ✖ ✖ 0 2 ✔ 99% ✍ N.I. 18-9-2019 14:35:52\n📖 ئەستەنبول ئاوێنەیەک بۆ بینینی خۆمان Kurtebas\n📅 Katî tomarkrdin Sep 18 2019 5:34PM\n1- (لە تورکیا دیموکراسی بردییەوە، بردنەوەی دیموکرا [ Zortir... 👁] ✖ ✖ 0 2 ✔ 99% ✍ N.I. 18-9-2019 17:34:15\n📖 ئەیلا Kurtebas\n📅 Katî tomarkrdin Sep 18 2019 2:17PM\n- لە چاوی سەرمایەدارییەوە، دنیا بازاڕێکی گەورەیەو [ Zortir... 👁] ✖ ✖ 0 2 ✔ 99% ✍ N.I. 18-9-2019 14:17:15\n📖 بتی شوومی خێزان Kurtebas\n📅 Katî tomarkrdin Sep 20 2019 8:17PM\n👁 Em babete 270 car bînrawe\nخێزان یەکەیەکی کۆمەڵایەتییە بۆ ژیان، بەڵام ئەو قود [ Zortir... 👁] ✖ ✖ 0 2 ✔ 99% ✍ N.I. 20-9-2019 20:17:13\n📖 بەڵای شانمان چەک Kurtebas\n📅 Katî tomarkrdin Sep 20 2019 8:29PM\n1- (چەقی سیاسەت بەرژەوەندییە) ئەو بەرژەوەندییەشی ک [ Zortir... 👁] ✖ ✖ 0 2 ✔ 99% ✍ N.I. 20-9-2019 20:29:05


دلێر عه‌بدولڕه‌حمان 22/09/2019 - 09:25 بڵاوکراوەتەوە لە كوردستان\nئازاد جەباری، ئەندامی ئەنجومەنی پارێزگای كەركووك، بە (باسنیوز) ی ڕاگەیاند: "تا ئێستا چەندینجار بەڵێنمان پێدراوە دوورخستنەوەی بەرپرسانی كوردی شارەكە لە پۆستەكانیان ڕابگیرێت، بەڵام بە پێچەوانەوە پرۆسەكە تا ئێستا بەردەوامە و لەچەند ڕۆژی ڕابردوودا عەقید دانیال جەبار بەڕێوەبەری پۆلیسی فریاكەوتنی كەركووك لە پۆستەكەی دوور خرایەوە".\nگوتیشی "ئێستا بڕیارە ژمارەیەك بەرپرسی دیكەی كورد لە پۆستەكانیان دوور بخرێتەوە، بەڵام ئێمە بڕیارەكەمان ڕاگرتووە و گوتوومانە قبووڵی ناكەین و چاوەڕێین پارێزگاری كەركووك لە چین بگەڕێتەوە تا لەو بارەیەوە گفتوگۆی لەگەڵدا بكەین".\nپێشتر جوان حەسەن زەنگەنە، ئەندامی ئەنجومەنی پارێزگای كەركووك، بە (باسنیوز)ی ڕاگەیاندبوو: "لە پاش ڕووداوەكانی 16 ی ئۆكتۆبەری ساڵی 2017 وە زیاتر لە 50 بەرپرسی كورد لە پۆستەكانیان دوور خراونەتەوە".